CELEX: 52011PC0071
Language: mt
Date: 2011-03-07
Title: Proposta għal REGOLAMENT TAL-KUNSILL (Euratom) li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013)

|

52011PC0071

/* KUMM/2011/0071 finali - NLE 2011/0045 */  Proposta għal REGOLAMENT TAL-KUNSILL (Euratom) li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013)  

	[pic] | IL-KUMMISSJONI EWROPEA |Brussel 7.3.2011KUMM(2011) 71 finali2011/0045 (NLE)Proposta għalREGOLAMENT TAL-KUNSILL (Euratom)li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013){COM(2011) 72 final}{COM(2011) 73 final}{COM(2011) 74 final}{SEC(2011) 204 final}MEMORANDUM TA’ SPJEGAZZJONI1. KUNTEST TAL-PROPOSTAIl-proposta tal-Kummissjoni għall-Programm Kwadru tal-Euratom għall-2012-2013 hija akkumpanjata minn proposta għar-Regoli għall-Parteċipazzjoni.Din il-proposta tipprovdi l-vettura għall-implimentazzjoni tal-programm Kwadru 2012-2013, u hi msejsa fuq l-istess prinċipji stabbiliti fis-Seba' Programm Kwadru tal-Euratom (2007-2011). Skont l-Artikolu 18 ta' dan ir-Regolament, il- ftehim tal-mudell tal-għotja adottat skont id-Deċiżjoni tal-Kunsill Nru 2006/970/Euratom se jintuża wkoll għall-programm Kwadru Euratom għall-2012 u l-2013. Bħala konsegwenza, dan il-Programm Kwadru se jibbenefika wkoll mill-inizjattivi mniżżlin fid-Deċiżjoni tal-Kummissjoni dwar it- tliet miżuri għas-simplifikar tal-implimentazzjoni tad-Deċiżjoni Nru 1982/2006/KE tal-Parlament Ewropew u tal-Kunsill u tad-Deċiżjoni tal-Kunsill Nru 2006/970/Euratom u li temenda d-Deċiżjonijiet C(2007) 1509 u C(2007) 1625[1]. Dawn il-miżuri jikkonċernaw l-aċċettazzjoni tal-metodoloġiji tal-ispejjeż medji tal-persunal, l-użu tal-skala ta’ spejjeż kull unità li jiddetermina l-valur tax-xogħol imwettaq mis-sidien tal-intrapriżi żgħar u ta' daqs medju (SMEs) jew persuni fiżiċi oħra li ma jirċevux salarju u l-istabbiliment ta' kumitat intern tal-Kummissjoni li jikseb interpretazzjoni u applikazzjoni uniformi tar-regoli legali u finanzjarji fl-implimentazzjoni tas-Seba' Programm Kwadru.2. BAŻI LEGALIDin il-proposta għal Regolament tal-Kunsill hija bbażata fuq l-Artikoli 7 u 10 tat-Trattat tal-Komunità Ewropea tal-Enerġija Atomika (Euratom). Ir-regoli ta’ parteċipazzjoni jiddefinixxu d-drittijiet u l-obbligi tal-entitajiet ġuridiċi li jixtiequ jieħdu sehem fil-programm kwadru u jistabbilixxu l-prinċipji tal-użu u t-tixrid tal-ħidma tagħhom li tirriżulta minn dik il-parteċipazzjoni. Il-Programm Kwadru Euratom għall-2012-2013 huwa implimentat f’konformità mad-dispożizzjonijiet stabbiliti fir-Regolament Finanzjarju u r-regoli tal-implimentazzjoni tiegħu, u r-regoli dwar l-għajnuna mill-Istat, b’mod partikolari r-regoli dwar l-għajnuna mill-Istat għar-riċerka u l-iżvilupp.3. KONTENUTIl-proposta attwali fiha erba’ kapitoli: dispożizzjonijiet introduttorji (suġġett, definizzjonijiet u kunfidenzjalità), il- parteċipazzjoni (il-kundizzjonijiet minimi għall-parteċipazzjoni, aspetti ta’ proċedura, inkluż l-għadd minimu ta’ parteċipanti, il-post fejn huma stabbiliti, it-tressiq u l-evalwazzjoni tal-proposti, l-implimentazzjoni u ftehimiet tal-għotjiet, il-monitoraġġ ta’ proġetti u programmi, il-kontribut finanzjarju tal-Komunità: l-eliġibbiltà għall-finanzjament u forom ta' għotjiet, rati ta’ rimborż, ħlas, distribuzzjoni, irkupru u garanziji), ir- regoli għat-tixrid u l-użu u d-drittijiet tal-aċċess (sjieda, protezzjoni, pubblikazzjoni, tixrid u użu, u drittijiet tal-aċċess għal tagħrif eżistenti u għarfien u drittijiet miksuba) u r- regoli speċifiċi għall-parteċipazzjoni f ’ attivitajiet taħt iż-żona tematika tar-“riċerka dwar l-enerġija mill-fużjoni”.L- għadd minimu ta ’ parteċipanti u l-kundizzjonijiet dwar il-post tal-istabbiliment tal-parteċipanti jkomplu jiddependu fuq it-tip ta’ azzjoni. Entitajiet ġuridiċi stabbiliti fil-pajjiżi Assoċjati jistgħu jieħdu sehem fuq l-istess bażi bħal dawk imwaqqfa fl-Istati Membri.Ir-Regoli jidentifikaw il-proċeduri għall-ħruġ ta' sejħiet għall-proposti u l-eċċezzjonijiet għas-sejħiet għall-proposti, għat-tressiq, l-evalwazzjoni, l-għażla u l-approvazzjoni ta’ proċeduri. Barra minn hekk, huma jistabbilixxu l-proċeduri għall-ħatra ta’ esperti esterni. Ir-regoli interni ddettaljati li jirregolaw it-tressiq, l-evalwazzjoni, l-għażla u l-proċeduri tal-għotjiet stabbiliti mill-Kummissjoni skont is-Seba' Programm Kwadru se jkomplu japplikaw, inklużi d-dispożizzjonijiet għall-ħatra tal-esperti indipendenti. Ir-regoli preżenti se jinkludu dispożizzjonijiet speċjali dwar proċedura ta' tressiq f’żewġ stadji (li għandha tintuża l-aktar fejn tapplika, pereżempju fejn tkun mistennija konkorrenza eċċessiva, għal proġetti kbar ħafna u sabiex tillimita l-ispejjeż ta’ tħejjija ta’ proposti li jistgħu ma jiġu ffinanzjati qatt, eċċ. u għal evalwazzjoni f’darbtejn (b’sottomissjoni waħda). Il- proċess ta ’ evalwazzjoni żviluppat tul il-Programm Kwadru preċedenti u rifless f’dawn ir-regoli interni se jkompli mingħajr tibdiliet sostanzjali. Għandu jsir użu ikbar tal-evalwazzjoni remota meta jkun possibbli.Kif ġara fil-Programm Kwadru preċedenti, it- tressiq elettroniku b'mod sħiħ se jkun ir-regola għal dan il-Programm Kwadru wkoll (għalkemm mhux speċifikat fir-Regoli). Flimkien ma’ dan, l-użu ta’ formoli mimlijin bil-lest/minn qabel ir-reġistrazzjoni bl-użu ta’ dejta minn sors ċentrali u t-tibdiliet fil-kontenut u l-format tal-proposti għandhom jippermettu li proposti aċċettati jibdew qabel.Sabiex jiżgura l-valutazzjoni konsisteni tal-vijabbiltà finanzjarja tal-parteċipanti u kwistjonijiet marbutin, il-Kummissjoni se tkompli tuża r-regoli interni stabbiliti skont is- Seba' Programm Kwadru għall-Programm Kwadru tal-Euratom il-ġdid (2012-2013).Il-mudell tal-ftehim tal-għotja adottat skont is- Seba' Programm Kwadru tal-Euratom, kif modifikat bid-Deċiżjoni tal-Kummissjoni Nru C(2011) 174, se jkompli jintuża fil-Programm Kwadru. Dan il-ftehim tal-għotja jistabbilixxi d-drittijiet u l-obbligi tal-parteċipanti vis-à-vis il-Komunità u bejniethom. L-awtonomija u l-flessibbiltà tal-konsorzji, partikolarment fir-rigward ta’ tibdiliet fil-kompożizzjoni tagħhom li kienu stabbiliti fil-ftehim tal-għotja għandhom ikomplu japplikaw. Il-ftehim tal-għotja għandu jidħol fis-seħħ kif jiġi ffirmat mill-koordinatur u mill-uffiċjal awtorizzant tal-Kummissjoni . Il-parteċipanti kollha għandhom jikkonkludu l-ftehim tal-għotja biex ikunu jistgħu jibbenefikaw mid-drittijiet u l-obbligi tagħhom taħt il-proġett.Il-parteċipanti se jintalbu, skont is- Seba' Programm Kwadru , jikkonkludu l-ftehimiet ta' konsosrzji, ħlief meta jkunu eżentati skont is-sejħa għall-proposti.Il-Kummissjoni se ssegwi l-azzjonijiet indiretti kollha ffinanzjati mill-Komunità kif ukoll is-Seba’ Programm Kwadru u l-Programmi Speċifiċi tiegħu għall-2012-2013, kif u meta meħtieġ bl-għajnuna ta’ esperti esterni.Il-parteċipanti eliġibbli għall-finanzjament mill-Komunità huma identifikati fis-subsezzjoni dwar il-kontribut finanzjarju tal-Komunità li tkopri wkoll forom ta’ għotjiet, rati ta' rimborż, ħlas, distribuzzjoni, irkupru u garanziji.Tliet forom ta ’ għotjiet se jibqgħu jiġu proposti għall-kontribut finanzjarju tal-Komunità: rimborż tal-ispejjeż eliġibbli, somom b'rati fissi, u finanzjament b’rata fissa (dan tal-aħħar jista’ jissejjes fuq skala ta’ spejjeż kull unità imma jinkludi wkoll rati fissi għal spejjeż indiretti). Dawn jistgħu jintużaw biex ikopru l-kontribut finanzjarju tal-Komunità kollu għal skema ta’ finanzjament jew f’kombinazzjoni. Għall-biċċa l-kbira tal-iskemi ta' finanzjament, ir-rimborż tal-ispejjeż eliġibbli huwa l-metodu preferut.Dan ifisser li l-parteċipanti jistgħu jiddebitaw l-ispejjeż diretti u indiretti kollha tagħhom u jkollhom l-għażla ta’ rata fissa għal spejjeż indiretti. L-ispejjeż jiġu ddeterminati, kif ġara fil-Programm Kwadru tal-Euratom preċedenti, skont il-prinċipji normali tal-kontabilità u l-amministrazzjoni tal-parteċipanti biex jintlaħqu l-għanijiet tal-proġett imsejsa fuq il-prinċipji tal-ekonomija, l-effiċjenza u l-effikaċja.Il- kontribut finanzjarju tal-Komunità se jkopri massimu ta’ 50% tal-ispejjeż eliġibbli wara li jitnaqqas id-dħul minn attivitajiet kemm ta’ riċerka u kemm ta’ dimostrazzjoni. Għall-SMEs, il-korpi pubbliċi li ma joperawx bi qligħ, l-istituzzjonijiet tal-edukazzjoni superjuri u l-organizzazzjonijiet tar-riċerka, se jkun hemm żieda sa massimu ta’ 25% għall-attivitajiet ta’ riċerka. L-attivitajiet l-oħra kollha, inklużi dawk relatati ma’ azzjonijiet ta’ koordinazzjoni u appoġġ, u azzjonijiet ta’ taħriġ u tal-iżvilupp tal-karriera tar-riċerkaturi, se jiġu rimborżati sa 100% għall-entitajiet kollha.Il-limiti massimi indikati hawn fuq japplikaw għall-ispejjeż kollha eliġibbli tat-tali entitajiet anki fejn parti mir-rimborż tal-ispejjeż ikun imsejjes fuq somom f'daqqa jew rati fissi. Il-limiti massimi japplikaw ukoll għal entitajiet li jieħdu sehem fi proġetti fejn il-finanzjament b'rata fissa, u fejn hu xieraq, fejn finanzjament permezz ta’ somma f'daqqa jintuża għall-proġett kollu.Għan-Netwerks ta’ Eċċellenza, hu propost li titħallas somma speċjali b'rata fissa . L-ammont tas-somma b'rata fissa huwa stabbilit bħala ammont fiss għal kull riċerkatur u għal kull sena. Ħlasijiet perjodiċi ta’ porzjonijiet mis-somma b'rata fissa jitħallsu skont jekk jintlaħqux l-indikaturi li juru implimentazzjoni progressiva tal-Programm Konġunt ta' Attivitajiet (JPA).Korpi pubbliċi, organizzazzjonijiet tar-riċerka, u istituzzjonijiet tal-edukazzjoni sekondarja u superjuri jistgħu jippreżentaw ċertifikat ta’ verifika maħruġ minn uffiċjal pubbliku kompetenti.Il-parteċipanti f'konsorzju huma responsabbli b'mod sħiħ għat-twettiq tal-kompiti fdati f'idejhom saħansitra jekk wieħed mill-parteċipanti jonqos milli jlesti l-kompiti assenjati lilu. Il-mekkaniżmu tar- riskju finanzjarju għar-rimborż ta' kwalunkwe ammont dovut lill-Komunità minħabba li l-parteċipant ikun naqas, għandu jibqa' jidher fil-proposta preżenti . Dan il-mekkaniżmu huwa ffinanzjat minn kontribut żgħir mill-impriżi u l-parteċipanti l-oħra li mhumiex korpi pubbliċi, istituzzjonijiet tal-edukazzjoni sekondarja u superjuri, jew li l-parteċipazzjoni tagħhom mhijiex garantita mill-Istat Membru jew il-pajjiż Assoċjat tagħhom.Id-dispożizzjonijiet li jirregolaw it-tixrid u l-użu u d-drittijiet tal-aċċess (sjieda, protezzjoni, pubblikazzjoni, tixrid u użu, u d-drittijiet tal-aċċess għat-tagħrif eżistenti u għarfien u drittijiet miksuba ) huma l-istess bħal dawk li hemm fil-Programm Kwadru preċedenti. Ir-Regoli jispeċifikaw id-definizzjoniiet ta’ u r-regoli applikabbli għad-drittijiet tal-aċċess, għat-tagħrif eżistenti u għarfien u drittijiet miksuba -tagħrif eżistenti u t-tagħrif miksub, billi jqisu d-dispożizzjoniiet speċifiċi stabbiliti fit-Trattat. Partikolarment, l-Artikolu 45 tar-regoli jikkonferixxi lill-Kummissjoni d-dritt li xxerred l-għarfien u d-drittijiet miksuba meta l-parteċipanti jonqsu milli jagħmlu dan. Id-dispożizzjonijiet dwar il-propjetà intellettwali għall-qasam “Riċerka dwar l-Enerġija mill-Fużjoni” huma stipulati fl-istrumenti speċifiċi.Fl-aħħar, ir-Regoli jżommu l-istess regoli speċifiċi għall-parteċipazzjoni fl-attivitajiet skont il-qasam tematiku “Riċerka dwar l-Enerġija mill-Fużjoni” bħal kif ġara fis-Seba' Programm Kwadru preċedenti tal-Euratom.4. IMPLIKAZZJONIJIET BAĠITARJIIl-proposta għal Regolament tal-Kunsill li jistipula r-regoli għall-parteċipazzjoni ma għandhiex implikazzjonijiet baġitarji.2011/0045 (NLE)Proposta għalREGOLAMENT TAL-KUNSILL (Euratom)li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea tal-Enerġija Atomika, b'mod partikolari l-Artikoli 7 u 10 tiegħu,Wara li kkunsidra l-proposta mill-Kummissjoni Ewropea,Wara li kkunsidra l-opinjoni tal-Parlament Ewropew[2],Wara li kkunsidra l-Opinjoni tal-Kumitat Ekonomiku u Soċjali Ewropew[3],Wara li kkunsidra l-Opinjoni tal-Qorti tal-Awdituri[4],Wara li kkonsulta lill-Kumitat Xjentifiku u Tekniku,Billi:(1) Il-Programm Kwadru tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ għall-2012-2013, minn issa 'l quddiem "il-Programm Kwadru (2012-2013)", kien adottat bid-Deċiżjoni tal-Kunsill Nru …/…/Euratom[5] tal- li jikkonċerna l-Programm Kwadru tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ (2012-2013) [6]. Hija r-responsabbiltà tal-Kummissjoni li tiżgura l-implimentazzjoni tal-Programm Kwadru (2012-2013) u l-programmi speċifiċi tiegħu, inklużi l-aspetti finanzjarji relatati.(2) Il-Programm Kwadru 2012-2013 għandu jiġi implimentat skont ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej[7], minn hawn ’il quddiem "ir-Regolament Finanzjarju" u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej[8].(3) Il-Programm Kwadru 2012-2013 għandu jiġi implimentat ukoll skont ir-regoli dwar l-għajnuna mill-Istat, b'mod partikolari r-regoli dwar l-għajnuna mill-Istat għar-riċerka u l-iżvilupp, preżentement il-qafas tal-Komunità għall-għajnuna mill-istat għar-riċerka u l-iżvilupp u l-innovazzjoni[9].(4) Il-Programm Kwadru għall-2012-2013 żamm l-ambitu u l-prinċipji ġenerali fir-rigward tas-Seba' Programm Kwadru tal-Komunità adottat bid-Deċiżjoni tal-Kunsill Nru 2006/970/Euratom tat-18 ta' Diċembru 2006 dwar is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u attivitajiet ta' taħriġ (2007-2011) [10].(5) Ir-regoli tal-parteċipazzjoni ta' impriżi, ċentri ta' riċerka u universitajiet għandhom jipprovdu qafas koerenti, komprensiv u trasparenti sabiex tiġi żgurata l-aktar implimentazzjoni effiċjenti possibbli, filwaqt li titqies il-ħtieġa għal aċċess faċli għall-parteċipanti kollha permezz ta' proċeduri ssimpifikati, skont il-prinċipju tal-proporzjonalità.(6) Dan il-Programm Kwadru għandu jibbenefika mill-inizjattiva tal-Kummissjoni biex tkun issimplifikata l-implimentazzjoni tal-programmi kwadri għar-riċerka elenkati fid-Deċiżjoni tal-Kummissjoni dwar it-tliet miżuri għas-simplifikar tal-implimentazzjoni tad-Deċiżjoni Nru 1982/2006/KE tal-Parlament Ewropew u tal-Kunsill u tad-Deċiżjoni tal-Kunsill Nru 2006/970/Euratom u li temenda d-Deċiżjonijiet C(2007) 1509 u C(2007) 1625[11]. Din id-Deċiżjoni tal-Kummissjoni timmodifika l-mudell tal-ftehim ta' għotja adottat skont id-Deċiżjoni tal-Kunsill Nru 2006/970/Euratom.(7) Dawn ir-regoli għandhom jiffaċilitaw l-isfruttar tal-proprjetà intellettwali żviluppata mill-parteċipanti, filwaqt li għandu jitqies ukoll il-mod li bih il-parteċipant jista' jkun organizzat internazzjonalment, filwaqt li jkunu protetti l-interessi leġittimi tal-parteċipanti l-oħra u tal-Komunità.(8) Il-Programm Kwadru (2012-2013) għandu jippromwovi parteċipazzjoni mill-aktar reġjuni mbiegħda tal-Komunità, kif ukoll minn firxa wiesgħa ta' impriżi, ċentri ta' riċerka u universitajiet.(9) Id-definizzjoni ta' impriżi mikro, żgħar u ta' daqs medju (SMEs) mogħtija fir-Rakkomandazzjoni tal-Kummissjoni Nru 2003/361/KE tas-6 ta' Mejju 2003 dwar id-definizzjoni tal-intrapriżi mikro, żgħar u ta' daqs medju[12] għandha tapplika għall-finijiet tal-koerenza u trasparenza.(10) Il-kundizzjonijiet minimi għall-parteċipazzjoni jeħtieġ ikunu stabbili, kemm bħala regola ġenerali u kemm għal azzjonijiet indiretti speċifiċi skont il-Programm Kwadru 2012-2013.(11) Kwalunkwe entità ġuridika tkun libera li tieħu sehem ladarba tkun issodisfat il-kundizzjonijiet minimi. Il-parteċipazzjoni aktar mill-minimu għandha tiżgura l-implimentazzjoni effiċjenti tal-azzjoni indiretta kkonċernata.(12) L-organizzazzjonijiet internazzjonali ddedikati għall-iżvilupp tal-kooperazzjoni fil-qasam tar-riċerka nukleari u t-taħriġ fl-Ewropa u komposti l-aktar minn Stati Membri jew pajjiżi assoċjati għandhom ikunu mħeġġa jieħdu sehem fil-Programm Kwadru 2012-2013.(13) Il-parteċipazzjoni ta’ entitajiet ġuridiċi stabbiliti f’pajjiżi terzi u l-parteċipazzjoni ta’ organizzazzjonijiet internazzjonali għandha tkun ikkunsidrata wkoll, partikularment kif stipulat fl-Artikolu 101 tat-Trattat. Madankollu, din it-tip ta' parteċipazzjoni għandha tiġi ġġustifikata f'termini ta' kontribut għall-għanijiet tal-Programm Kwadru 2012-2013.(14) Skont l-Artikolu 198 tat-Trattat, l-entitajiet ġuridiċi tal-Istati Membri ta' territorji mhux Ewropej taħt il-ġuriżdizzjoni tagħhom, huma eliġibbli għall-Programm Kwadru 2012-2013.(15) Huwa neċessarju li jiġu stabbiliti t-termini u l-kundizzjonijiet għall-għoti ta' finanzjament tal-Komunità lill-parteċipanti f'azzjonijiet indiretti.(16) Il-Kummissjoni għandha tistabbilixxi regoli u proċeduri ulterjuri, minbarra dawk previsti fir-Regolament Finanzjarju u fir-Regolament (KE, Euratom) Nru 2342/2002 u f'dan ir-Regolament, sabiex jirregolaw it-tressiq, l-evalwazzjoni u l-għażla ta' proposti u l-għotjiet, kif ukoll biex jittranġaw il-proċeduri għall-parteċipanti. B’mod partikolari, għandhom jiġu stabbiliti r-regoli li jiddeterminaw l-użu ta’ esperti indipendenti.(17) Il-perjodu tal-Programm Kwadru 2012-2013 huwa limitat għal sentejn, filwaqt li s-Seba' Programm Kwadru tal-Unjoni, adottat bid-Deċiżjoni Nru 1982/2006/KE tal-Parlament Ewropew u tal-Kunsill tat-18 ta' Diċembru 2006 dwar is-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013) [13], bl-istess regoli bħal tas-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2007-2011) [14], adottati bid-Deċiżjoni Nru 2006/970/Euratom tal-Kunsill tat-18 ta' Diċembru 2006, għandha tidħol fis-seħħ b'mod parallel sal-aħħar tal-2013. Għalhekk, xieraq li jiġu applikati l-istess regoli bħal dawk applikati fis-Seba' Programm Kwadru tal-Unjoni Ewropea u li jiġu evitati t-tibdiliet ewlenin għall-parteċipanti.(18) Il-Kummissjoni għandha tistabbilixxi regoli u proċeduri ulterjuri skont il-Programm Kwadru 2012-2013, flimkien ma' dawk ipprovduti fir-Regolament Finanzjarju u fir-Regolament (KE, Euratom) Nru 2342/2002, sabiex tkun irregolata l-valutazzjoni tal-vijabbiltà legali u finanzjarja tal-parteċipanti fl-azzjonijiet indiretti skont il-Programm Kwadru 2012-2013. Regoli bħal dawn għandhom jilħqu bilanċ tajjeb bejn il-protezzjoni tal-interessi finanzjarji tal-Unjoni u s-simplifikazzjoni u l-faċilitazzjoni tal-parteċipazzjoni ta' entitajiet ġuridiċi fil-Programm Kwadru (2012-2013). Sabiex tkun żgurata verifikazzjoni konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti u biex jiġu evitati bidliet ewlenin għall-parteċipanti, għandhom jiġu applikati għall-Programm Kwadru (2012-2013), ir-Regoli sabiex tkun żgurata verifikazzjoni konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti appoġġati f'forma ta' għotja skont is-Seba' Programm Kwadru tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007-2013) u skont is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2007-2011) adottat bid-Deċiżjoni tal-Kummissjoni C(2007) 2466 tat-13 ta' Ġunju 2007.(19) F'dan il-kuntest, ir-Regolament Finanzjarju u r-Regolament (KE, Euratom) Nru 2342/2002 u r-Regolament tal-Kunsill (Euratom, KE) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji[15] tal-Unjoni, jirregolaw, inter alia l-protezzjoni tal-interessi finanzjarji tal-Komunità, il-ġlieda kontra l-frodi u l-irregolarità, il-proċeduri għall-irkupru ta' ammonti dovuti lill-Kummissjoni, l-esklużjoni mill-proċeduri kuntrattwali u tal-għotjiet u l-penali relattivi, u l-awditjar, il-kontrolli, u l-ispezzjonijiet mill-Kummissjoni u mill-Qorti tal-Awdituri.(20) Il-kontribut finanzjarju tal-Komunità għandu jilħaq il-parteċipanti mingħajr dewmien bla bżonn.(21) Il-ftehimiet konklużi għal kull azzjoni għandhom jipprovdu għas-superviżjoni u l-kontroll finanzjarju mill-Kummissjoni, jew kull rappreżentant awtorizzat mill-Kummissjoni, kif ukoll għal awditjar mill-Qorti tal-Awdituri u kontrolli esegwiti fuq il-post mill-Uffiċċju Ewropew ta' Kontra l-Frodi (OLAF) skont il-proċeduri stabbiliti fir-Regolament tal-Kunsill (Euratom, KE) Nru 2185/96, tal-11 ta' Novembru 1996 dwar il-verifiki[awditi] u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra[16].(22) Il-Kummissjoni għandha tissorvelja kemm l-azzjonijiet indiretti mwettqa kemm taħt il-Programm Kwadru 2012-2013 kif ukoll taħt il-Programm Kwadru 2012-2013 u l-Programmi Speċifiċi 2012-2013 tiegħu. Bil-ħsieb li jiġu żgurati l-monitoraġġ u l-evalwazzjoni effiċjenti u koerenti tal-implimentazzjoni tal-azzjonijiet indiretti, il-Kummissjoni għandha tistabbilixxi u żżomm sistema adegwata ta' informazzjoni.(23) Il-Programm Kwadru 2012-2013 għandu jirrifletti u jippromwovi l-prinċipji ġenerali stabbiliti fir-Rakkomandazzjoni Nru 2005/251/KE tal-11 ta' Marzu 2005 dwar il-Karta Ewropea għar-Riċerkaturi u l-Kodiċi ta' Kondotta għar-Reklutaġġ tar-Riċerkaturi[17], filwaqt li jirrispetta l-karattru volontarju tagħhom.(24) Ir-regoli li jirregolaw it-tixrid tar-riżultati tar-riċerka għandhom jiżguraw li, fejn ikun xieraq, il-parteċipanti jipproteġu l-proprjetà intellettwali ġġenerata fl-azzjonijiet, u jużaw u jxerrdu dawk ir-riżultati.(25) Filwaqt li jirrispettaw id-drittijiet tas-sidien tal-proprjetà intellettwali, dawk ir-regoli għandhom ikunu mfassla b'mod li jiżguraw li l-parteċipanti u, fejn xieraq, l-entitajiet affiljati magħhom stabbiliti fi Stat Membru jew pajjiż assoċjat ikollhom aċċess għat-tagħrif li jġibu lejn il-proġett u għall-għarfien iġġenerat mix-xogħol ta' riċerka esegwit fil-proġett safejn dan ikun meħtieġ għat-twettiq ta' xogħol ta' riċerka jew għall-użu tal-għarfien li jirriżulta.(26) Il-"fond ta' Garanzija għall-Parteċipanti" stabbilit taħt is-Seba' Programm Kwadru tal-Komunità u amministrat mill-Kummissjoni, għandu jibqa' jopera u jkopri l-ammonti dovuti u mhux rimburżati mill-imsieħba li ma jħallsux taħt il-Programm Kwadru 2012-2013. Il-ħolqien ta' fond bħal dan ippromwova s-simplifikazzjoni u l-faċilitazzjoni tal-parteċipazzjoni filwaqt li ġew salvagwardjati l-interessi finanzjarji tal-Unjoni b'tali mod li huwa xieraq ukoll għall-Programm Kwadru (2012-2013).(27) Il-kontribuzzjonijiet tal-Komunità għal xi impriża konġunta mwaqqfa skont l-Artikoli 45 sa 51 tat-Trattat ma jaqgħux fl-ambitu ta’ dan ir-Regolament.(28) Dan ir-Regolament jirrispetta d-drittijiet fundamentali u josserva l-prinċipji espressi fil-Karta tad-Drittijiet Fundamentali tal-Unjoni Ewropea.(29) Il-Komunità għandha tagħti appoġġ finanzjarju, skont ir-Regolament Finanzjarju, inter alia permezz ta' akkwisti pubbliċi, fil-forma ta' prezz għall-oġġetti jew servizzi stabbiliti b'kuntratt u magħżula abbażi tas-sejħiet għall-offerti, għotjiet, sħubiji għal organizzazzjoni fil-forma ta' miżata għas-sħubija, u onorarja lill-esperti indipendenti.ADOTTA DAN IR-REGOLAMENT:KAPITOLU I DISPOŻIZZJONIJIET INTRODUTTORJIArtikolu 1Is-SuġġettDan ir-Regolament jistabbilixxi r-regoli għall-parteċipazzjoni ta’ impriżi, ċentri tar-riċerka u universitajiet u entitajiet ġuridiċi oħra f’azzjonijiet imwettqa minn parteċipant wieħed jew aktar taħt l-iskemi ta’ finanzjament identifikati fl-Anness II għad-Deċiżjoni Nru …/…/Euratom[18] li tistabbilixxi l-Programm Kwadru 2012-2013, minn issa ’l quddiem “azzjonijiet indiretti”.Dan jistabbilixxi wkoll regoli, skont dawk stabbiliti fir-Regolament (KE, Euratom) Nru 1605/2002, minn issa ’l quddiem “ir-Regolament Finanzjarju”, u r-Regolament (KE, Euratom) Nru 2342/2002, li jikkonċernaw il-kontribut finanzjarju tal-Komunità lill-parteċipanti f’azzjonijiet indiretti skont il-Programm Kwadru 2012-2013.Fir-rigward tar-riżultati tar-riċerka mwettqa taħt il-Programm Kwadru 2012-2013, dan ir-Regolament jistabbilixxi r-regoli għad-divulgazzjoni tal-għarfien u d-drittijiet miksuba b'kull mezz xieraq barra dak li jirriżulta mill-formalitajiet għall-protezzjoni tiegħu, u inkluża l-pubblikazzjoni tat-tagħrif miksub f'kull mezz, minn issa 'l quddiem "tixrid".Barra minn hekk,, dan jistabbilixxi r-regoli għall-użu dirett jew indirett ta' għarfien u drittijiet miksuba minn attivitajiet ta' riċerka ulterjuri barra dawk koperti mill-azzjoni indiretta kkonċernata, inkluż l-iżvilupp, il-ħolqien u l-kummerċjalizzazzjoni ta' prodott jew proċess, jew il-ħolqien jew il-forniment ta' servizz, minn issa 'l quddiem imsejjaħ "użu".Fir-rigward kemm tal-għarfien u d-drittijiet miksuba, kif ukoll tat-tagħrif eżistenti, dan ir-Regolament jistabbilixxi r-regoli dwar il-liċenzji u d-drittijiet tal-utenti għalihom, minn issa 'l quddiem imsejħa "drittijiet ta' aċċess".Artikolu 2 DefinizzjonijietGħall-finijiet ta’ dan ir-Regolament għandhom japplikaw id-definizzjonijiet li ġejjin:(1) "entità ġuridika" tfisser kull persuna fiżika, jew kull persuna ġuridika maħluqa skont il-liġi nazzjonali tal-post tal-istabbiliment tagħha, jew skont il-liġi tal-Unjoni Ewropea jew il-liġi internazzjonali, li għandha personalità ġuridika u li tista’, waqt li taġixxi f’isimha, teżerċita drittijiet u tkun soġġetta għal obbligi.(2) "entità affiljata" tfisser kwalunkwe entità ġuridika li hija taħt il-kontroll dirett jew indirett ta' parteċipant, jew taħt l-istess kontroll dirett jew indirett bħall-parteċipant, fejn il-kontroll jieħu kwalunkwe forma bħal dawk stabbiliti fl-Artikolu 7(2);(3) “kundizzjonijiet ġusti u raġonevoli” tfisser kundizzjonijiet xierqa inklużi termini finanzjarji possibbli li jqisu ċ-ċirkustanzi speċifiċi tat-talba għall-aċċess, pereżempju l-valur proprju jew potenzjali tat-tagħrif miksub jew tat-tagħrif eżistenti li għalih jintalbu l-aċċess u/jew l-ambitu, it-tul taż-żmien jew karatteristiċi oħra tal-użu previst;(4) "għarfien u drittijiet miksuba" tfisser ir-riżultati, inkluż it-tagħrif, kemm jekk jistgħu jkunu protetti jew le, li huma ġġenerati permezz tal-azzjoni indiretta kkonċernata, inkluż id-drittijiet marbutin mad-drittijiet tal-awtur, id-drittijiet tad-disinn, id-drittijiet tal-privattivi, id-drittijiet tal-varjetajiet tal-pjanti jew forom simili ta' protezzjoni;(5) "tagħrif eżistenti" tfisser tagħrif li jkollhom il-parteċipanti qabel l-adeżjoni tagħhom mal-ftehim ta' għotja, kif ukoll drittijiet tal-awtur jew drittijiet ta' proprjetà intellettwali oħrajn li jirrelataw ma' dan it-tagħrif, li l-applikazzjoni għalih tkun ġiet ippreżentata qabel l-adeżjoni tagħhom mal-ftehim ta' għotja, u li jkun meħtieġ għat-twettiq tal-azzjoni indiretta jew għall-użu tar-riżultati tal-azzjoni indiretta;(6) "parteċipant" tfisser entità ġuridika li tikkontribwixxi għal azzjoni indiretta u li jkollha drittijiet u obbligi fir-rigward tal-Komunità;(7) “organizzazzjoni tar-riċerka” tfisser entità ġuridika mwaqqfa bħala organizzazzjoni li ma toperax bi qligħ li tagħmel riċerka jew żvilupp teknoloġiku bħala wieħed mill-għanijiet ewlenin tagħha;(8) "pajjiż terz" tfisser pajjiż li mhuwiex Stat Membru;(9) “pajjiż assoċjat” tfisser pajjiż terz li huwa parti minn ftehim internazzjonali mal-Komunità Ewropea tal-Enerġija Atomika, li taħt it-termini jew abbażi tiegħu dan jikkontribwixxi finanzjarjament għall-Programm Kwadru 2012-2013 kollu jew xi parti minnu;(10) "organizzazzjoni internazzjonali" tfisser organizzazzjoni intergovernmentali, li jkollha personalità ġuridika taħt il-liġi pubblika internazzjonali, mhux tal-Unjoni Ewropea, kif ukoll kull aġenzija speċjalizzata mwaqqfa minn tali organizzazzjoni internazzjonali;(11) "organizzazzjoni internazzjonali b'interessi Ewropej" tfisser organizzazzjoni internazzjonali, li l-maġġoranza tal-membri tagħha huma Stati Membri jew pajjiżi assoċjati, u li l-għan ewlieni tagħha hu li tippromwovi l-kooperazzjoni xjentifika u teknoloġika fl-Ewropa;(12) "korp pubbliku" tfisser kull entità ġuridika mwaqqfa bħala tali permezz tal-liġi nazzjonali, u organizzazzjonijiet internazzjonali;(13) "SMEs" tfisser intrapriżi mikro, żgħar u ta’ daqs medju fi ħdan it-tifsira tar-Rakkomandazzjoni Nru 2003/361/KE;(14) "programm ta' ħidma" tfisser pjan adottat mill-Kummissjoni għall-implimentazzjoni ta' programm speċifiku kif identifikat fl-Artikolu 6 tad-Deċiżjoni Nru…/…/Euratom[19];(15) "skemi ta' finanzjament" tfisser il-mekkaniżmi għall-finanzjament ta' azzjonijiet indiretti mill-Komunità kif stabbilit fl-Anness II għad-Deċiżjoni Nru…/…/Euratom;Għall-finijiet tal-punt (1) tal-ewwel paragrafu, fil-każ tal-persuni fiżiċi, referenzi għall-istabbiliment jitqiesu bħala referenza għar-residenza abitwali.Artikolu 3KunfidenzjalitàSuġġett għall-kundizzjonijiet stabbiliti fil-mudell tal-ftehim ta' għotja, il-mudell tal-ittra ta' ħatra jew kuntratt, il-Kummissjoni u l-parteċipanti għandhom iżommu kunfidenzjali kwalunkwe dejta, għarfien u dokumenti mgħoddija lilhom bħala kunfidenzjali.KAPITOLU IIPARTEĊIPAZZJONIArtikolu 4Regoli speċifiċi għar-riċerka fl-enerġija mill-fużjoniIr-regoli stabbiliti f'dan il-Kapitolu japplikaw mingħajr preġudizzju għal regoli speċifiċi għal attivitajiet fil-qasam tematiku "Riċerka fl-enerġija mill-fużjoni" stabbiliti fil-Kapitolu IV.SEZZJONI 1KUNDIZZJONIJIET MINIMIARTIKOLU 5 PRINċIPJI ġENERALI1. Kwalunkwe impriża, università jew ċentru ta' riċerka jew entità ġuridika oħra, kemm jekk stabbiliti fi Stat Membru kif ukoll jekk f'pajjiż assoċjat, u kif ukoll jekk f'pajjiż terz, jistgħu jieħdu sehem f'azzjoni indiretta sakemm ikunu onoraw il-kundizzjonijiet minimi stabbiliti f'dan il-Kapitolu, inklużi l-kundizzjonijiet speċifikati skont l-Artikolu 11.2. Madanakollu, fil-każ ta' azzjoni indiretta kif imsemmi fl-Artikoli 6 jew 8, li taħthom ikun possibbli li l-kundizzjonijiet minimi jkunu ssodisfati mingħajr il-parteċipazzjoni ta' entità ġuridika stabbilita fi Stat Membru, liema parteċipazzjoni għandha tkun soġġetta għal kundizzjoni oħra, għandha tittejjeb, permezz tagħha, il-kisba tal-għanijiet stipulati fl-Artikoli 1 u 2 tat-Trattat.3. Iċ-Ċentru Konġunt tar-Riċerka tal-Kummissjoni minn issa 'il quddiem "iċ-ĊKR", jista' jieħu sehem f'azzjonijiet indiretti bl-istess mod u bl-istess drittijiet u obbligi bħala entità ġuridika stabbilita fi Stat Membru.Artikolu 6 Kundizzjonijiet minimi1. Il-kundizzjonijiet minimi għal azzjonijiet indiretti għandhom ikunu dawn li ġejjin:(a) iridu jieħdu sehem minn tal-inqas tliet entitajiet ġuridiċi, li kull waħda minnhom tkun stabbilita fi Stat Membru jew f'pajjiż assoċjat, u l-ebda tnejn minnhom ma jkunu stabbiliti fl-istess Stat Membru jew pajjiż assoċjat;(b) it-tliet entitajiet ġuridiċi kollha għandhom ikunu indipendenti minn xulxin skont l-Artikolu 7.2. Għall-finijiet tal-punt (a) tal-paragrafu 1, fejn wieħed mill-parteċipanti jkun iċ-ĊKR, jew tkun organizzazzjoni internazzjonali b'interessi Ewropej jew entità maħluqa taħt il-liġi tal-Unjoni Ewropea, dawn il-parteċipanti għandhom jitqiesu stabbiliti fi Stat Membru jew f'pajjiż assoċjat barra xi Stat Membru jew pajjiż assoċjat li fih ikun stabbilit parteċipant ieħor fl-istess azzjoni.Artikolu 7 Indipendenza1. Żewġ entitajiet ġuridiċi għandhom jitqiesu bħala indipendenti minn xulxin fejn l-ebda waħda minnhom ma tkun taħt il-kontroll dirett jew indirett tal-oħra jew taħt l-istess kontroll dirett jew indirett bħall-oħra.2. Għall-finijiet tal-paragrafu 1, il-kontroll jista’ b’mod partikolari jieħu waħda mill-forom li ġejjin:(a) iż-żamma diretta jew indiretta ta’ aktar minn 50% tal-valur nominali tal-kapital azzjonarju maħruġ fl-entità ġuridika konċernata, jew ta’ maġġoranza tad-drittijiet għall-vot tal-azzjonisti jew tal-assoċjati ta' dik l-entità;(b) iż-żamma diretta jew indiretta, bil-fatt jew bil-liġi, tas-setgħat għat-teħid ta’ deċiżjonijiet fl-entità ġuridika kkonċernata.3. Madankollu, ir-relazzjonijiet li ġejjin bejn entitajiet ġuridiċi m’għandhomx fihom infushom jiġu kkunsidrati li jikkostitwixxu relazzjonijiet ta’ kontroll:(a) l-istess korporazzjoni ta' investiment pubbliku, investitur istituzzjonali jew kumpannija li tipprovdi kapital ta' riskju ikollhom titolu dirett jew indirett ta' aktar minn 50 % tal-valur nominali tal-kapital tal-ishma maħruġa jew tal-maġġoranza tad-drittijiet tal-vot tal-azzjonisti jew tal-assoċjati;(b) L-entitajiet ġuridiċi kkonċernati jkunu proprjetà tal-istess entità pubblika jew ikunu ssorveljati minnha.Artikolu 8 Azzjonijiet ta' koordinazzjoni u appoġġ u t-taħriġ u l-iżvilupp tal-karriera tar-riċerkaturiGħal azzjonijiet ta’ koordinazzjoni u appoġġ, u azzjonijiet favur it-taħriġ u l-iżvilupp tal-karriera tar-riċerkaturi, il-kundizzjoni minima għandha tkun il-parteċipazzjoni ta’ entità ġuridika waħda.L-ewwel paragrafu m’għandux japplika fil-każ ta’ azzjonijiet li jikkoordinaw proġetti ta’ riċerka.Artikolu 9Parteċipanti uniċiFejn il-kundizzjonijiet minimi għal azzjoni indiretta jiġu sodisfatti minn għadd ta' entitajiet ġuridiċi, li flimkien jiffurmaw entità ġuridika waħda, din tal-aħħar tista' tkun il-parteċipant waħdieni f'azzjoni indiretta, sakemm hija tkun stabbilita fi Stat Membru jew f'pajjiż assoċjat.Artikolu 10Organizzazzjonijiet internazzjonali u entitajiet ġuridiċi stabbiliti f'pajjiżi terziIl-parteċipazzjoni f’azzjonijiet indiretti għandha tkun miftuħa għal organizzazzjonijiet internazzjonali u entitajiet ġuridiċi stabbiliti f’pajjiżi terzi wara li jkunu ssodisfaw il-kundizzjonijiet minimi stabbiliti f’dan il-Kapitolu, kif ukoll kull kundizzjoni speċifikata fil-programmi speċifiċi jew il-programmi ta’ ħidma rilevanti.Artikolu 11Kundizzjonijiet addizzjonaliB'żieda mal-kundizzjonijiet minimi stabbiliti f'dan il-Kapitolu, il-programmi speċifiċi jew il-programmi ta' ħidma jistgħu jistabbilixxu l-kundizzjonijiet rigward l-għadd minimu ta' parteċipanti.Huma jistgħu jistabbilixxu wkoll, skont in-natura u l-għanijiet tal-azzjoni indiretta, kundizzjonijiet addizzjonali li jridu jiġu ssodisfati fir-rigward tat-tip ta' parteċipant u, fejn ikun xieraq, tal-post tal-istabbiliment.SEZZJONI 2PROĊEDURISOTTOTAQSIMA 1SEJĦIET GĦALL-PROPOSTIArtikolu 12Sejħiet għall-proposti1. Il-Kummissjoni għandha toħroġ sejħiet għall-proposti għal azzjonijiet indiretti skont il-kundizzjonijiet meħtieġa stabbiliti fil-programmi speċifiċi u programmi ta’ ħidma rilevanti.Apparti l-pubbliċità speċifikata fir-Regolament (KE, Euratom) Nru 2342/2002, il-Kummissjoni għandha tippubblika s-sejħiet għall-proposti fuq il-websajt tal-Kummissjoni għas-Seba' Programm Kwadru 2012-2013, permezz ta' kanali ta' informazzjoni speċifika, u fil-punti ta' kuntatt nazzjonali stabbiliti mill-Istati Membri u l-pajjiżi assoċjati.2. Fejn ikun xieraq, il-Kummissjoni għandha tispeċifika fis-sejħa għal proposti li l-parteċipanti ma għandhomx għaliex jistabbilixxu ftehim ta' konsorzju.3. Is-sejħiet għal proposti għandu jkollhom għanijiet ċari sabiex jiżguraw li l-applikanti ma jweġbux inutilment.Artikolu 13EċċezzjonijietIl-Kummissjoni m'għandhiex toħroġ sejħiet għall-proposti għal dawn li ġejjin:(a) azzjonijiet ta' koordinazzjoni u appoġġ li jridu jitwettqu mill-entitajiet ġuridiċi identifikati fil-programmi speċifiċi jew fil-programmi ta' ħidma meta l-programm speċifiku jippermetti li l-programmi ta' ħidma jidentifikaw il-benefiċjarji, skont ir-Regolament (KE, Euratom) Nru 2342/2002;(b) azzjonijiet ta' koordinazzjoni u appoġġ li jikkonsistu f'xiri ta' oġġetti jew servizzi suġġetti għar-regoli dwar l-akkwist pubbliku stipulati fir-Regolament Finanzjarju;(c) azzjonijiet ta' koordinazzjoni u appoġġ relatati mal-ħatra ta' esperti indipendenti;(d) azzjonijiet oħra, meta dawn ikunu pprovduti mir-Regolament Finanzjarju jew mir-Regolament (KE, Euratom) Nru 2342/2002.SOTTOTAQSIMA 2EVALWAZZJONI U GĦAŻLAPROPOSTI U -AĠĠUDIKAZZJONI TA' GĦOTJIETArtikolu 14Evalwazzjoni, għażla u aġġudikazzjoni1. Il-Kummissjoni għandha tevalwa l-proposti kollha mressqa bi tweġiba għas-sejħa għall-proposti abbażi tal-prinċipji tal-evalwazzjoni u tal-kriterji tal-għażla u l-aġġudikazzjoni.Il-kriterji għandhom ikunu dawk ta' eċċellenza, impatt u implimentazzjoni. F'dawn il-kundizzjonijiet, il-programmi ta' ħidma għandhom jispeċifikaw iktar il-kriterji għall-evalwazzjoni u l-għażla u jistgħu jżidu rekwiżiti, koeffiċjenti ta' importanza u limiti minimi addizzjonali, jew jistabbilixxu aktar dettalji dwar l-applikazzjoni tal-kriterji.2. M'għandhiex tingħażel proposta li tmur kontra l-prinċipji fundamentali tal-etika jew li ma tissodisfax il-kundizzjonijiet previsti fil-programm speċifiku, fil-programm ta' ħidma jew fis-sejħa għal proposti. Proposta bħal din tista' tiġi eskluża mill-proċeduri ta' evalwazzjoni, għażla u aġġudikazzjoni fi kwalunkwe waqt.3. Il-proposti għandhom ikunu kklassifikati skont ir-riżultati tal-evalwazzjoni. Id-deċiżjonijiet ta' finanzjament għandom isiru fuq il-bażi ta' dik il-klassifikazzjoni..Artikolu 15Proċeduri għat-tressiq, evalwazzjoni, għażla u proċedurital-għotja1. Fejn sejħa għal proposti tispeċifika proċedura ta' evalwazzjoni fuq żewġ stadji, huma biss dawk il-proposti li jkunu għaddew l-ewwel stadju, fuq il-bażi tal-evalwazzjoni meta mqabbla ma' sett limitat ta' kriterji, li għandhom jimxu 'l quddiem għal evalwazzjoni ulterjuri.2. Fejn is-sejħa għal proposti tispeċifika proċedura ta' preżentazzjoni f'żewġ stadji, huma biss dawk l-applikanti li l-proposti tagħhom jissuperaw l-evalwazzjoni għall-ewwel stadju li għandhom jintalbu jippreżentaw proposta kompluta fit-tieni stadju.L-applikanti kollha għandhom jiġu mgħarrfa malajr bir-riżultati tal-ewwel stadju tal-evalwazzjoni.3. Il-Kummissjoni għandha tadotta u tippubblika regoli li jirregolaw il-proċedura għat-tressiq tal-proposti, kif ukoll il-proċeduri relatati ta' evalwazzjoni, għażla u aġġudikazzjoni u tippubblika gwidi għall-applikanti li jinkludu linji gwida għall-evalwaturi. B'mod partikolari, hija għandha tistabbilixxi regoli dettaljati għall-proċedura fuq żewġ stadji għat-tressiq (anke fir-rigward tal-kamp ta' applikazzjoni u n-natura tal-proposta fl-ewwel stadju kif ukoll ta' dawk tal-proposta kompleta fit-tieni stadju), u regoli għall-proċedura ta' evalwazzjoni f'żewġ partijiet.Il-Kummissjoni għandha tipprovdi l-informazzjoni u tistabbilixxi l-proċeduri għal rimedju għall-applikanti.4. Ir-regoli biex tiġi żgurata verfika konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti appoġġati fil-forma ta' għotja taħt is-Seba' Programm Kwadru tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007-2013) u taħt is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet tar-riċerka (2007-2011) adottata bid-Deċiżjoni tal-Kummissjoni C(2007)/2466 tat-13 ta' Ġunju 2007 se japplikaw taħt il-Programm Kwadru (2012-2013).Il-Kummissjoni m'għandhiex tirrepeti tali verifika sakemm is-sitwazzjoni tal-parteċipant ikkonċernat ma tkunx inbidlet.Artikolu 16Ħatra ta' esperti indipendenti1. Il-Kummissjoni għandha taħtar esperti indipendenti sabiex jassistuha fl-evalwazzjonijiet tal-proposti.Għall-azzjonijiet ta' koordinazzjoni u appoġġ, imsemmija fl-Artikolu 13, l-esperti indipendenti għandhom jinħatru biss jekk il-Kummissjoni tqis li dan ikun xieraq.2. L-esperti indipendenti għandhom jintgħażlu fuq il-bażi tal-ħiliet u l-għarfien xierqa għall-ħidmiet assenjati lilhom. Fil-każijiet fejn esperti indipendenti jkollhom jittrattaw informazzjoni klassifikata, għandu jinkiseb il-permess ta' sigurtà xieraq qabel in-nomina.L-esperti indipendenti għandhom jiġu identifikati u magħżulin fuq il-bażi ta' sejħiet għal applikazzjonijiet minn individwi u sejħiet indirizzati lil organizzazzjonijiet relevanti bħal aġenziji nazzjonali tar-riċerka, istituzzjonijiet jew intrapriżi tar-riċerka bil-ħsieb li jiġu stabbiliti listi ta' kandidati adattati.Il-Kummissjoni tista', jekk tqis li jkun xieraq, tagħżel kwalunkwe individwu, bil-ħiliet adatti, li ma jkunx f'dawk fil-listi.Għandhom jittieħdu miżuri xierqa sabiex jiġi żgurat bilanċ raġonevoli bejn is-sessi meta jinħatru gruppi ta' esperti indipendenti.3. Meta taħtar espert indipendenti, il-Kummissjoni għandha tieħu l-passi kollha meħtieġa sabiex tiżgura li l-espert ma jiġix f'konflitt ta' interessi rigward is-suġġett li dwaru jkun meħtieġ li jagħti opinjoni.4. Il-Kummissjoni għandha tiffirma ittra ta' ħatra bejn il-Komunità u kull espert indipendenti abbażi tal-mudell tal-ittra ta' ħatra adottat mill-Kummissjoni skont is-Seba' Programm Kwadru (2007-2011) [20].5. Il-Kummissjoni għandha tippubblika darba f'sena fi kwalunkwe mezz xieraq, il-lista tal-esperti indipendenti li jkunu għenuha fil-Programm Kwadru (2012-2013) u f’kull wieħed mill-programmi speċifiċi.SOTTOTAQSIMA 3IMPLIMENTAZZJONI U FTEHIMIET TA' GĦOTJAArtikolu 17Ġenerali1. Il-parteċipanti għandhom jimplimentaw l-azzjoni indiretta u għandhom jieħdu l-miżuri meħtieġa u raġonevoli kollha għal dik il-fini. Il-parteċipanti fl-istess azzjoni indiretta għandhom jimplimentaw ix-xogħol in solidum vis-à-vis il-Komunità.2. Il-Kummissjoni għandha tfassal, abbażi tal-mudell ipprovdut fl-Artikolu 18 u b’konsiderazzjoni tal-karatteristiċi tal-iskema ta’ finanzjament ikkonċernata, ftehim ta’ għotja bejn il-Komunità u l-parteċipanti.3. Il-parteċipanti m'għandhom jagħmlu ebda impenji li jkunu inkompatibbli mal-ftehim ta' għotja.4. Fejn parteċipant jonqos milli jikkonforma mal-obbligi rigward l-implimentazzjoni teknika tal-azzjoni indiretta, il-parteċipanti l-oħrajn għandhom jikkonformaw mal-ftehim ta' għotja mingħajr ebda kontribut tal-Komunità kumplimentari sakemm il-Kummissjoni ma teħlishomx espressament minn dak l-obbligu.5. Jekk l-implimentazzjoni ta' azzjoni ssir impossibbli jew jekk il-parteċipanti jonqsu milli jimplimentawha, il-Kummissjoni għandha tiżgura t-tmiem tal-azzjoni.6. Il-parteċipanti għandhom jiżguraw li l-Kummissjoni tiġi mgħarrfa b'dak kollu li jkun qed jiġri li jista' jolqot l-implimentazzjoni tal-azzjoni indiretta jew l-interessi tal-Komunità.7. Fejn previst fil-ftehim ta' għotja, il-parteċipanti fl-azzjoni indiretta jistgħu jissottokuntrattaw ċerti elementi tax-xogħol li għandu jitwettaq lil partijiet terzi.8. Il-Kummissjoni għandha tistabbilixxi l-proċeduri ta' rimedju għall-parteċipanti.Artikolu 18 Dispożizzjonijiet ġenerali tal-ftehim ta' għotja1. Il-mudell tal-Ftehim ta' Għotja adottat bid-Deċiżjoni tal-Kummissjoni C(2007) 1509 tal-10 ta' April 2007, taħt is-Seba' Programm Kwadru (2007-2011) se japplika taħt il-Programm Kwadru 2012-2013.Il-ftehim ta' għotja għandu jistabbilixxi d-drittijiet u l-obbligi tal-parteċipanti fil-konfront tal-Komunità, skont id-Deċiżjoni Nru 2006/970/Euratom, dan ir-Regolament, ir-Regolament Finanzjarju, u r-Regoli ta' Implimentazzjoni, u skont il-prinċipji ġenerali tal-liġi tal-Komunità.Dan għandu jistabbilixxi wkoll, fuq l-istess kundizzjonijiet, id-drittijiet u l-obbligi ta' entitajiet ġuridiċi li jidħlu jieħdu sehem waqt li l-azzjoni indiretta tkun għaddejja.2. Fejn ikun xieraq, il-ftehim ta' għotja għandu jistipula liema parti mill-kontribut tal-Komunità għandha tkun ibbażata fuq ir-rimborż tal-ispejjeż eliġibbli, u liema parti għandha tkun ibbażata fuq rati fissi (inkluża skala ta' spejjeż ta' kull unità) jew somom f'daqqa.3. Il-ftehim ta' għotja għandu jistipula liema tibdiliet fil-kompożizzjoni tal-konsorzju jkunu jeħtieġu l-pubblikazzjoni minn qabel ta' sejħa kompetittiva.4. Il-ftehim ta' għotja jirrikjedi t-tressiq lill-Kummissjoni ta' rapporti tal-progress perjodiċi fir-rigward tal-implimentazzjoni tal-azzjoni indiretta kkonċernata.5. Fejn ikun xieraq, il-ftehim ta' għotja jista' jistipula li l-Kummissjoni għandha tiġi nnotifikata bil-quddiem b'kull intenzjoni ta' trasferiment tas-sjieda tat-tagħrif miksub lil parti terza.6. Fejn ftehim ta' għotja jesiġi li l-parteċipanti għandhom iwettqu attivitajiet ta' benefiċċju għal partijiet terzi, il-parteċipanti għandhom jirriklamaw dan b'mod wiesa' u jidentifikaw, jevalwaw u jagħżlu l-partijiet terzi b'mod trasparenti, ġust u imparzjali. Jekk ikun stipulat fil-programm ta’ ħidma, il-ftehim ta’ għotja għandu jistabbilixxi l-kriterji għall-għażla tat-tali partijiet terzi. Il-Kummissjoni tirriżerva d-dritt biex toġġezzjona għall-għażla tal-partijiet terzi.7. Il-Kummissjoni, f'koperazzjoni mill-qrib mal-Istati Membri, stabbilixxiet dan il-mudell ta' ftehim ta' għotja. Jekk ikun hemm ħtieġa ta' modifika sinifikattiva tal-mudell ta' ftehim ta' għotja, il-Kummissjoni għandha, f'koperazzjoni mill-qrib mal-Istati Membri, tirrivedih kif xieraq.8. Il-mudell ta' ftehim ta' għotja għandu jirrifletti l-prinċipji ġenerali stabbiliti fil-Karta Ewropea għar-Riċerkaturi u fil-Kodiċi ta' Kondotta għar-Reklutaġġ tar-Riċerkaturi. Dan għandu jindirizza, kif jixraq, is-sinerġiji mal-edukazzjoni fil-livelli kollha; id-disponibbiltà u l-ħila li jrawwmu d-djalogu u d-dibattitu dwar kwistjonijiet xjentifiċi u r-riżultati tar-riċerka mal-pubbliku wiesa’ lil hinn mill-komunità tar-riċerka; l-attivitajiet li jżidu l-parteċipazzjoni u l-irwol tan-nisa fir-riċerka; u l-attivitajiet li jindirizzaw l-aspetti soċjo-ekonomiċi tar-riċerka.9. Il-mudell ta' ftehim ta' għotja għandu jipprevedi sorveljanza u kontroll finanzjarju mill-Kummissjoni jew kwalunkwe rappreżentant awtorizzat minnha, u mill-Qorti tal-Awdituri.10. Il-ftehim ta' għotja jista' jistabbilixxi limiti ta' żmien għal parteċipanti biex jagħtu n-notifiki varji msemmijin f'dan ir-Regolament.Artikolu 19 Dispożizzjonijiet fir-rigward tal-użu u t-tixrid tad-drittijiet ta' aċċess1. Il-ftehim ta' għotja għandu jistabbilixxi d-drittijiet u l-obbligi rispettivi tal-parteċipanti fir-rigward tad-drittijiet ta' aċċess, l-użu u t-tixrid, safejn dawk id-drittijiet u l-obbligi ma jkunux ġew stabbiliti f'dan ir-Regolament.Għal dawk il-finijiet, dan jeħtieġ it-tressiq ta' pjan lill-Kummissjoni għall-użu u t-tixrid tal-għarfien u d-drittijiet miksuba.2. Il-ftehim ta’ għotja jispeċifika l-kundizzjonijiet li taħthom il-parteċipanti jistgħu joġġezzjonaw għal verifika teknoloġika dwar l-użu u t-tixrid tal-għarfien u d-drittijiet miksuba li tkun qed titwettaq minn ċerti rappreżentanti awtorizzati mill-Kummissjoni.Artikolu 20 Dispożizzjonijiet dwar it-terminazzjoniIl-ftehim ta’ għotja għandu jispeċifika r-raġunijiet tat-terminazzjoni tiegħu, għal kollox jew parzjalment, b’mod partikolari għal nuqqas ta’ konformità ma' dan ir-Regolament, prestazzjoni fqira jew ksur kuntrattwali, kif ukoll il-konsegwenzi fuq il-parteċipanti minħabba nuqqas ta' konformità min-naħa ta’ parteċipant ieħor.Artikolu 21Disposizzjonijiet speċifiċi1. Fil-każ ta' azzjonijiet indiretti għall-appoġġ ta' infrastrutturi ta' riċerka eżistenti u, fejn applikabbli, ta' infrastrutturi ta' riċerka ġodda, il-ftehim ta' għotja jista' jistipula dispożizzjonijiet speċifiċi rigward il-konfidenzjalità, il-pubbliċità u d-drittijiet tal-aċċess u l-impenji li jistgħu jolqtu l-utenti tal-infrastruttura.2. Fil-każ ta’ azzjonijiet indiretti biex ikunu appoġġati t-taħriġ u l-iżvilupp tal-karriera tar-riċerkaturi, il-ftehim jista’ jistipula dispożizzjonijiet speċifiċi rigward il-kunfidenzjalità, id-drittijiet tal-aċċess u l-impenji relatati mar-riċerkaturi li jibbenefikaw mill-azzjoni.3. Biex ikunu ssalvagwardjati l-interessi tad-difiża tal-Istati Membri fl-ambitu tal-Artikolu 24 tat-Trattat, il-ftehim ta’ għotja jistipula, fejn xieraq, dispożizzjonijiet speċifiċi dwar il-konfidenzjalità, il-klassifikazzjoni tat-tagħrif, id-drittijiet tal-aċċess, it-trasferiment tas-sjieda tal-għarfien u d-drittijiet miksuba u l-użu tagħhom.Artikolu 22Firma u adeżjoniIl-ftehim ta' għotja għandu jidħol fis-seħħ mal-iffirmar mill-koordinatur u mill-Kummissjoni.Għandu japplika għal kull parteċipant li jkun formalment aderixxa miegħu.SOTTOTAQSIMA 4KONSORZJIArtikolu 23Ftehim ta' konsorzji1. Ħlief fejn previst mod ieħor fis-sejħa għal proposti, il-parteċipanti kollha f'azzjoni indiretta għandhom jikkonkludu ftehim, minn issa 'l quddiem "il-ftehim ta' konsorzju", sabiex jirregola inter alia dawn li ġejjin:(a) l-organizzazzjoni interna tal-konsorzju;(b) id-distribuzzjoni tal-kontribut finanzjarju tal-Komunità;(c) ir-regoli addizzjonali għal dawk fil-Kapitolu III kif ukoll għal dawk id-dispożizzjonjiet relatati fil-ftehim ta' għotja;(d) ir-riżoluzzjoni ta’ tilwim intern, inklużi l-każijiet ta' abbuż tal-poter;(e) arranġamenti ta' obbligi, indemnifikazzjoni u konfidenzjalità bejn il-parteċipanti.2. Il-Kummissjoni għandha tistabbilixxi u tippubblika linji gwida dwar il-kwistjonijiet ewlenin li jistgħu jiġu indirizzati minn parteċipanti fil-ftehimiet ta' konsorzju tagħhom.Artikolu 24Koordinatur1. L-entitajiet ġuridiċi kollha li jixtiequ jipparteċipaw f'azzjoni indiretta għandhom jaħtru wieħed minn fosthom sabiex jagħmilha ta' koordinatur sabiex iwettaq il-kompiti li ġejjin skont dan ir-Regolament, ir-Regolament Finanzjarju, ir-Regolament (KE, Euratom) Nru 2342/2002, u l-ftehim ta' għotja:-{}-(a) jimmonitorja l-konformità mill-parteċipanti fl-azzjoni indiretta mal-obbligi tagħhom;(b) jivverifika jekk l-entitajiet ġuridiċi identifikati fil-ftehim ta' għotja lestewx il-formalitajiet meħtieġa għall-adeżjoni mal-ftehim ta' għotja;(c) jirċievi l-kontribut finanzjarju tal-Komunità u jagħmel distribuzzjoni tiegħu skont il-ftehim tal-konsorzju u l-ftehim ta' għotja;(d) iżomm ir-reġistri u l-kontijiet finanzjarji relevanti għall-kontribut finanzjarju tal-Komunità u jgħarraf lill-Kummissjoni dwar id-distribuzzjoni tiegħu skont l-Artikolu 23(1) u l-Artikolu 35;-{}-(e) jaġixxi ta' intermedjarju għal komunikazzjoni effiċjenti u korretta bejn il-parteċipanti u jirrapporta regolarment lill-parteċipanti u lill-Kummissjoni dwar il-progress tal-proġett.2. Il-koordinatur għandu jiġi identifikat fil-ftehim ta' għotja.Il-ħatra ta' koordinatur ġdid għandha teħtieġ l-approvazzjoni bil-miktub tal-Kummissjoni.Artikolu 25Tibdiliet fil-konsorzju1. Il-parteċipanti f’azzjoni indiretta jistgħu jaqblu li jżidu parteċipant ġdid jew li jneħħu parteċipant eżistenti skont id-dispożizzjonijiet stabbiliti għal dan il-għan fil-ftehim ta' konsorzju.2. Kwalunkwe entità ġuridika li tissieħeb f'azzjoni li tkun għaddejja għandha taderixxi formalment mal-ftehim ta' għotja.3. F'każijiet speċifiċi, fejn ikun previst fil-ftehim ta' għotja, il-konsorzju għandu jippubblika sejħa kompetittiva u jirriklamaha b'mod wiesa' bl-użu ta' appoġġ speċifiku ta' tagħrif, partikolarment is-siti tal-Internet dwar il-Programm Kwadru 2012-2013, l-istampa u fuljetti speċjalizzati, u l-punti ta' kuntatt nazzjonali mwaqqfin mill-Istati Membri u l-pajjiżi assoċjati għal tagħrif u appoġġ.Il-konsorzju għandu jivvaluta l-offerti fid-dawl tal-kriterji li jirregolaw l-azzjoni inizjali u bl-assistenza ta' esperti indipendenti maħturin mill-konsorzju, skont il-prinċipji stabbiliti fl-Artikoli 14 u 16.4. Il-konsorzju għandu jinnotifika lill-Kummissjoni b'kull bidla proposta li ssir fil-kompożizzjoni tiegħu, li tista' toġġezzjona fi żmien 45 jum min-notifika.It-tibdiliet fil-kompożizzjoni tal-konsorzju marbutin ma' proposti għal tibdiliet oħrajn fil-ftehim ta' għotja li mhumiex relatati direttament mal-bidla fil-kompożizzjoni għandhom ikunu suġġetti għall-approvazzjoni bil-miktub tal-Kummissjoni.SOTTOTAQSIMA 5MONITORAĠĠ U EVALWAZZJONITA' PROGRAMMI U AZZJONIJIET INDIRETTIU L-KOMUNIKAZZJONI TA' TAGĦRIFArtikolu 26Monitoraġġ u valutazzjoni1. Il-Kummissjoni għandha tissorvelja l-implimentazzjoni tal-azzjonijiet indiretti abbażi tar-rapporti tal-progress perjodiċi mressqa skont il-mudell tal-ftehim ta' għotja msemmi fl-Artikolu 18.B’mod partikolari, il-Kummissjoni għandha tissorvelja l-implimentazzjoni tal-pjan għall-użu u t-tixrid tal-għarfien u d-drittijiet miksuba, ippreżentat skont it-tieni subparagrafu tal-Artikolu 19(1).Għal dawk il-għanjiet, il-Kummissjoni tista' tkun megħjuna minn esperti indipendenti maħtura skont l-Artikolu 16.2. Il-Kummissjoni għandha twaqqaf u żżomm sistema ta' informazzjoni li tippermetti li l-monitoraġġ imsemmi fil-paragrafu 1 jitwettaq b'mod effiċjenti u koerenti fil-Programm Kwadru 2012-2013.Suġġett għall-Artikolu 3, il-Kummissjoni għandha tippubblika fuq kwalunkwe mezz adegwat tagħrif dwar il-proġetti ffinanzjati.3. Il-monitoraġġ u l-evalwazzjoni msemmija fl-Artikolu 6 tad-Deċiżjoni Nru .../.../Euratom[21] għandha tinkludi aspetti marbutin mal-applikazzjoni ta' dan ir-Regolament u għandha tindirizza l-impatt baġitarju tal-bidliet fis-sistema ta' kalkolku tal-ispiża kif imqabbel mas-Sitt Programm Kwadru adottat permezz tad-Deċiżjoni tal-Kunsill 2002/668/Euratom[22] u l-effetti tiegħu fuq il-piż amministrattiv għall-parteċipanti.4. Skont l-Artikolu 16, il-Kummissjoni għandha taħtar esperti indipendenti sabiex jgħinu fl-evalwazzjonijiet meħtieġa skont il-Programm Kwadru 2012-2013 u l-programm speċifiku tiegħu, u, jekk tinħass il-ħtieġa, għall-evalwazzjoni ta' Programmi Kwadri preċedenti.5. Barra minn hekk, il-Kummissjoni tista' twaqqaf gruppi ta' esperti indipendenti maħtura skont l-Artikolu 16, sabiex jagħtu parir dwar it-tfassil u l-implimentazzjoni tal-politika tar-riċerka tal-Komunità .Artikolu 27Tagħrif li għandu jsir disponibbli1. Soġġett għall-Artikolu 3, il-Kummissjoni għandha, fuq talba, tagħmel disponibbli għal kwalunkwe Stat Membru jew pajjiż assoċjat kwalunkwe tagħrif utli fil-pussess tagħha dwar għarfien u drittijiet miksuba li joħroġ mill-ħidma mwettqa fil-kuntest ta' azzjoni indiretta, sakemm jiġu ssodisfati l-kundizzjonijiet li ġejjin:(a) it-tagħrif ikkonċernat hu rilevanti għall-politika pubblika;(b) il-parteċipanti ma jkunux provdew raġunijiet sodi u suffiċjenti sabiex ma jingħatax it-tagħrif ikkonċernat.2. Taħt l-ebda ċirkostanza, l-għoti tat-tagħrif skont il-paragrafu 1 ma għandu jitqies li qed jittrasferixxi lir-reċipjent xi drittijiet jew obbligi tal-Kummissjoni jew tal-parteċipanti.Madanakollu, ir-reċipjent għandu jittratta kull tagħrif bħal dan bħala konfidenzjali sakemm ma jsirx pubbliku jew disponibbli pubblikament mill-parteċipanti, jew sakemm ma jkunx ġie kkomunikat lill-Kummissjoni mingħajr restrizzjonijiet ta' kunfidenzjalità.SEZZJONI 3IL-KONTRIBUT FINANZJARJU TAL-KOMUNITÀSOTTOTAQSIMA 1 ELIĠIBBILTÀ GĦALL-FINANZJAMENT U FOROM TA' GĦOTJIETArtikolu 28Eliġibbiltà għall-finanzjament1. L-entitajiet ġuridiċi li ġejjin, parteċipanti f'azzjoni indiretta, jistgħu jirċievu kontribut finanzjarju tal-Komunità:(a) kwalunkwe entità ġuridika stabbilita fi Stat Membru jew pajjiż assoċjat, jew maħluqa taħt il-liġi tal-Unjoni Ewropea;(b) kwalunkwe organizzazzjoni internazzjonali b'interessi Ewropej;2. Fil-każ ta’ organizzazzjoni internazzjonali parteċipanti, barra xi organizzazzjoni internazzjonali b’interessi Ewropej, jew entità ġuridika mwaqqfa f’pajjiż terz li mhuwiex pajjiż assoċjat, jista’ jingħata kontribut finanzjarju mill-Komunità sakemm tiġi ssodisfata minn tal-inqas waħda mill-kundizzjonijiet li ġejjin:(a) ikun hemm provvediment f'dan is-sens fil-programmi speċifiċi jew fil-programm ta' ħidma relevanti,(b) il-kontribut hu essenzjali għat-twettiq tal-azzjoni indiretta,(c) Il-kontribut huwa pprovdut fil-ftehim bilaterali xjentifiku u teknoloġiku jew xi ftehim ieħor bejn il-Komunità u l-pajjiż li fih l-entità ġuridika hija mwaqqfa.Artikolu 29Forom tal-għotjietIl-kontribut finanzjarju tal-Komunità għal għotjiet identifikati fl-Anness II għad-Deċiżjoni Nru.../.../Euratom[23] għandu jkun imsejjes fuq ir-rimborż, sħiħ jew parzjali, tal-ispejjeż eliġibbli.Madanakollu, il-kontribut finanzjarju tal-Komunità jista’ jieħu l-forma ta’ finanzjament b’rata fissa, inkluż finanzjament permezz ta’ skala ta’ spejjeż kull unità, jew somma b'rata fissa, jew jista’ jkun taħlita ta’ rimborż tal-spejjeż eliġibbli ma’ rati fissi u somom b'rata fissa. Il-kontribut finanzjarju tal-Komunità jista’ jieħu wkoll il-forma ta’ boroż ta’ studju jew premijiet.Il-programmi ta' ħidma u s-sejħiet għal proposti għandhom jispeċifikaw il-forom ta' għotjiet li għandhom jintużaw fl-azzjonijiet konċernati.Artikolu 30Rimborż tal-ispejjeż eliġibbli1. Azzjonijiet indiretti ffinanzjati b'għotjiet għandhom ikunu ko-finanzjati mill-parteċipanti.Sabiex isir rimborż tal-ispejjeż eliġibbli, il-kontribut finanzjarju tal-Komunità m'għandux iwassal għal qligħ.2. Għandhom ikunu kkunsidrati l-irċevuti għall-ħlas tal-għotja fi tmiem l-implimentazzjoni tal-azzjoni.3. Biex ikunu kkunsidrati bħala eliġibbli, l-ispejjeż imġarrba għall-implimentazzjoni ta’ azzjoni indiretta għandhom jissodisfaw dawn il-kundizzjonijiet li ġejjin:(a) iridu jkunu attwali;(b) għandhom ikunu saru tul il-perjodu tal-azzjoni, bl-eċċezzjoni tar-rapporti finali fejn ikun sar provvediment għal dan fil-ftehim tal-għotja;(c) għandhom ikunu ġew determinati skont il-prinċipji u l-prassi normali ta' kontabbiltà u amministrazzjoni tal-parteċipant u użati għall-iskop waħdieni li jintlaħqu l-għanijiet tal-azzjoni indiretta u r-riżultati mistennija minnha, b'mod konsistenti mal-prinċipji tal-ekonomija, l-effiċjenza u l-effikaċja;(d) għandhom ikunu mdaħħla fil-kontijiet tal-parteċipant u, fil-każ ta' xi kontribut minn partijiet terzi, għandhom ikunu mdaħħla fil-kontijiet tal-partijiet terzi;(e) għandhom ikunu ħielsa minn spejjeż mhux eliġibbli, b’mod partikolari taxxi indiretti identifikabbli inkluża t-taxxa fuq il-valur miżjud, dazji, imgħaxijiet dovuti, provvedimenti dwar il-possibbiltà ta’ telf jew nefqiet futuri, telf fuq il-kambju, spejjeż relatati mad-dħul mill-kapital, spejjeż iddikjarati jew li jkunu saru, jew rimborżati fir-rigward ta’ proġett ieħor tal-Komunità, dejn jew spejjeż tad-dejn, infiq żejjed jew bl-addoċċ, u kull spiża oħra li ma tissodisfax il-kundizzjonijiet imsemmija fil-punti (a) sa (d).Għall-finijiet tal-punt (a) tal-ewwel subparagrafu, l-ispejjeż medji għall-persunal jistgħu jintużaw jekk dawn ikunu konsistenti mal-prinċipji ta' amministrazzjoni u l-prassi tal-kontabbiltà tal-parteċipant u ma jvarjawx b'mod sinifikattiv mill-ispejjeż attwali.4. Filwaqt li l-kontribut finanzjarju tal-Komunità għandu jiġi kkalkulat b'referenza għall-ispiża tal-azzjoni indiretta globali, ir-rimborż għandu jkun imsejjes fuq l-ispejjeż irrapportati ta' kull parteċipant.Artikolu 31Spejjeż eliġibbli diretti u spejjeż eliġibbli indiretti1. L-ispejjeż eliġibbli għandhom jikkonsistu minn spejjeż li jistgħu jiġu attribwiti direttament lill-azzjoni, minn issa 'l quddiem imsejħa "spejjeż eliġibbli diretti" u, fejn applikabbli, minn spejjeż li ma jistgħux jiġu attribwiti direttament lill-azzjoni, imma li jkunu saru b'rabta diretta mal-ispejjeż eliġibbli diretti attribwiti lill-azzjoni, minn issa 'l quddiem imsejħa "spejjeż eliġibbli indiretti".2. Ir-rimborż ta' spejjeż tal-parteċipanti għandu jkun imsejjes fuq il-spejjeż diretti u indiretti eliġibbli tagħhom.Skont l-Artikolu 30(3)(c), parteċipant jista' juża metodu ssimplifikat ta' kalkolu tal-ispejjeż eliġibbli indiretti tiegħu fil-livell tal-entità ġuridika tiegħu jekk dan ikun skont il-prinċipju u l-prassi abitwali fiż-żamma tal-kontijiet tiegħu. Il-prinċipji li għandhom jiġu segwiti f'dan ir-rigward għandhom jiġu stabbiliti fil-mudell tal-ftehim ta' għotja.3. Il-ftehim ta’ għotja jista’ jipprovdi li r-rimborż ta’ spejjeż indiretti eliġibbli għandu jkun limitat għal perċentwal massimu tal-ispejjeż diretti eliġibbli, esklużi l-ispejjeż diretti eliġibbli għas-sottokuntratti, b’mod partikolari fil-każ tal-azzjonijiet ta’ koordinazzjoni u appoġġ, u, fejn huwa xieraq, l-azzjonijiet ta’ taħriġ u żvilupp tal-karriera tar-riċerkaturi.4. B'deroga mill-paragrafu 2, biex jiġu koperti l-ispejjeż diretti eliġibbli, parteċipant jista’ jagħżel rata fissa għat-total tal-ispejjeż diretti eliġibbli tiegħu, esklużi l-ispejjeż diretti eliġibbli tiegħu għas-sottokuntratti jew rimborż tal-ispejjeż ta' partijiet terzi.Il-Kummissjoni għandha tistabbilixxi rati fissi xierqa bbażati fuq approssimazzjoni mill-qrib tal-ispejjeż diretti reali konċernati, skont ir-Regolament Finanzjarju u r-Regolament (KE, Euratom) Nru 2342/2002.5. Korpi pubbliċi li ma joperawx bi qligħ, stabbilimenti tal-edukazzjoni sekondarja u superjuri, organizzazzjonijiet ta' riċerka u SMEs li ma jistgħux jidentifikaw b'ċertezza l-ispejjeż indiretti reali tagħhom għall-azzjoni konċernata, meta jipparteċipaw fi skemi ta' finanzjament li jinkludu riċerka u żvilupp teknoloġiku u attivitajiet ta' dimostrazzjoni, kif imsemmi fl-Artikolu 32, jistgħu jagħżlu rata fissa ta' 60% tal-ispejjeż eliġibbli indiretti totali.6. Ir-rati fissi kollha għandhom jiġu stabbiliti fil-mudell ta' ftehim ta' għotja.Artikolu 32Limiti ogħla ta’ finanzjament1. Għall-attivitajiet ta’ riċerka u żvilupp teknoloġiku, il-kontribuzzjoni finanzjarja tal-Komunità tista’ tilħaq massimu ta’ 50% tal-ispejjeż totali eleġibbli.Madanakollu, fil-każ ta' korpi pubbliċi li ma joperawx bi qligħ, istituzzjonijiet ta' edukazzjoni sekondarja u superjuri, organizzazzjonijiet ta' riċerka u SMEs, dan jista' jilħaq massimu ta' 75% tal-ispejjeż totali eliġibbli.2. Għall-attivitajiet ta’ dimostrazzjoni, il-kontribuzzjoni finanzjarja Komunitarja tista’ tilħaq massimu ta’ 50% ta' l-ispejjeż totali eleġibbli.3. Għal attivitajiet appoġġati minn azzjonijiet ta’ koordinazzjoni u appoġġ, u azzjonijiet għal taħriġ u żvilupp tal-karriera tar-riċerkaturi, il-kontribut finanzjarju tal-Komunità jista’ jilħaq massimu ta’ 100% tal-ispejjeż totali eliġibbli.4. Għal attivitajiet ta’ amministrazzjoni, inklużi ċertifikati dwar id-dikjarazzjonijiet finanzjarji, u attivitajiet oħra mhux koperti mill-paragrafi 1, 2 u 3, il-kontribut finanzjarju tal-Komunità jista’ jilħaq massimu ta’ 100% tal-ispejjeż totali eliġibbli.L-attivitajiet l-oħrajn imsemmija fl-ewwel subparagrafu jinkludu, inter alia , taħriġ f'azzjonijiet li ma jaqgħux fl-iskema ta' finanzjament għal taħriġ u żvilupp tal-karriera tar-riċerkaturi, għall-koordinazzjoni, għan-netwerking, u għat-tixrid.5. Għall-finijiet tal-paragrafi 1 sa 4, għandhom jitqiesu l-ispejjeż eliġibbli u l-irċevuti sabiex ikun iddeterminat il-kontribut finanzjarju tal-Komunità.6. Il-paragrafi 1 sa 5 għandhom japplikaw, kif xieraq, fil-każ ta’ azzjonijiet indiretti fejn jintuża finanzjament b’rata fissa jew finanzjament permezz ta’ somma b'rata fissa għall-azzjoni indiretta kollha.Artikolu 33Rappurtaġġ u awditjar ta' spejjeż eliġibbli1. Għandhom jiġu preżentati rapporti perjodiċi lill-Kummissjoni dwar l-ispejjeż eliġibbli, l-interessi finanzjarji li jkunu daħlu minn pre-finanzjament, u l-irċevuti relatati mal-azzjoni indiretta konċernata u, fejn ikun xieraq, ċertifikat dwar ir-rendikonti finanzjarji, skont ir-Regolament Finanzjarju u r-Regolament (KE, Euratom) Nru 2342/2002.L-eżistenza tal-kofinanzjament fir-rigward tal-azzjoni konċernata għandha tiġi rrappurtata u, fejn ikun xieraq, iċċertifikata fi tmiem l-azzjoni.2. Minkejja r-Regolament Finanzjarju u r-Regolament (KE, Euratom) Nru 2342/2002, ċertifikat dwar id-dikjarazzjonijiet finanzjarji għandu jkun biss obbligatorju meta l-ammont kumulattiv ta' ħlasijiet interim u ħlasijiet tal-bilanċ li jingħataw lil parteċipant ikun ekwivalenti għal EUR 375 000 jew aktar għal azzjoni indiretta.Madankollu, għal azzjonijiet indiretti li jdumu sentejn jew anqas, għandu jintalab mill-parteċipant mhux aktar minn ċertifikat wieħed dwar ir-rendikonti finanzjarji, fl-aħħar tal-proġett.Iċ-ċertifikati dwar ir-rendikonti finanzjarji ma għandhomx ikunu meħtieġa għal azzjonijiet indiretti rimborżati b'mod sħiħ permezz ta' somom b'rati fissi jew rati fissi.3. Fil-każ ta' korpi pubbliċi, organizzazzjonijiet tar-riċerka, u istituzzjonijiet tal-edukazzjoni sekondarja u superjuri, ċertifikat dwar ir-rendikonti finanzjarji kif meħtieġ skont il-paragrafu 1 jista' jsir minn uffiċjal pubbliku kompetenti.Artikolu 34Networks ta' Eċċellenza1. Il-programm ta' ħidma għandu jipprovdi għall-forom ta' għotjiet li għandhom jintużaw għan-Netwerks ta' Eċċellenza.2. Fejn il-kontribut finanzjarju tal-Komunità għal Netwerks ta' Eċċellenza jieħu l-forma ta' somma b'rata fissa, din għandha tkun ikkalkulata skont l-għadd ta' riċerkaturi li jridu jiġu integrati fin-Netwerk ta' Eċċellenza u l-perjodu tal-azzjoni. Il-valur tal-unità għal somom b'rata fissa mħallsin għandu jkun ta' EUR 23 500 kull sena u għal kull riċerkatur.Dan l-ammont għandu jiġi aġġustat mill-Kummissjoni skont ir-Regolament Finanzjarju u r-Regolament (KE, Euratom) Nru 2342/2002.3. Il-programm ta' ħidma għandu jistabbilixxi l-għadd massimu ta' parteċipanti u, fejn xieraq, l-għadd massimu tar-riċerkaturi li jista' jintuża bħala bażi tal-kalkolu tas-somma f'daqqa massima. Madankollu, parteċipanti aktar mill-għadd massimu għall-istabbiliment tal-kontribut finanzjarju, jistgħu jieħdu sehem skont kif ikun xieraq.4. Il-ħlas tal-kontribut finanzjarju għandu jsir permezz ta' ħlasijiet perjodiċi.Dawk il-ħlasijiet perjodiċi għandhom isiru skont il-valutazzjoni tal-progress fl-implimentazzjoni tal-Programm Konġunt tal-Attivitajiet permezz tal-kejl tal-integrazzjoni tar-riżorsi u l-kapaċitajiet tar-riċerka msejjes fuq indikaturi tal-prestazzjoni, negozjati mal-konsorzju u speċifikati fil-ftehim ta' għotja.SOTTOTAQSIMA 2ĦLAS, DISTRIBUZZJONI, IRKUPRUU GARANZIJIArtikolu 35Ħlas u distribuzzjoni1. Il-kontribut finanzjarju tal-Komunità għandu jitħallas lill-parteċipanti permezz tal-koordinatur mingħajr dewmien żejjed.2. Il-koordinatur għandu jżomm rekords li jippermettu li jkun determinat f’kull ħin x’porzjon tal-fondi tal-Komunità jkun iddistribwit lil kull parteċipant.Il-koordinatur għandu jgħaddi dan it-tagħrif lill-Kummissjoni meta jintalab jagħmel dan.Artikolu 36L-IrkupruIl-Kummissjoni tista' tadotta deċiżjoni ta' rkupru skont ir-Regolament Finanzjarju.Artikolu 37Mekkaniżmu sabiex jiġi evitat ir-riskju1. Ir-responsabbiltà finanzjarja ta' kull parteċipant għandha tiġi limitata għad-dejn tagħha stess, suġġetta għall-paragrafi 2 sa 5.2. Sabiex jiġi amministrat ir-riskju assoċjat man-nuqqas ta' rkupru ta' somom dovuti lill-Komunità, il-Kummissjoni għandha tistabbilixxi u topera "fond ta' garanzija tal-parteċipanti" (minn issa 'l quddiem "il-Fond") skont l-Anness.L-interessi finanzjarji ġġenerati mill-Fond għandhom jiżdiedu mal-Fond u għandhom iservu esklussivament għall-finijiet stipulati fil-punt 3 tal-Anness, mingħajr preġudizzju għall-punt 4 tiegħu.3. Il-kontribut lill-Fond minn parteċipant ta' azzjoni indiretta li jieħu l-forma ta' għotja m'għandux jaqbeż il-5 % tal-kontribut finanzjarju tal-Komunità dovut lill-parteċipant. Fl-aħħar tal-azzjoni l-ammont kontribwit lill-Fond għandu jingħata lura lill-parteċipant, permezz tal-koordinatur, suġġett għall-paragrafu 4.4. Jekk l-interessi ġġenerati mill-Fond mhumiex biżżejjed sabiex ikopru s-somom dovuti lill-Komunità, il-Kummissjoni tista' tnaqqas mill-ammont li jingħata lura lill-parteċipant, mhux aktar minn wieħed fil-mija tal-kontribut finanzjarju tal-Komunità għall-Fond.5. It-tnaqqis imsemmi fil-paragrafu 4 m'għandux japplika għal korpi pubbliċi, entitajiet ġuridiċi li l-parteċipazzjoni tagħhom fl-azzjoni indiretta hija ggarantita minn Stat Membru jew pajjiż assoċjat, u istituzzjonijiet tal-edukazzjoni sekondarja u ogħla;6. Il-Kummissjoni għandha tagħmel verifika ex-ante tal-kapaċità finanzjarja tal-koordinaturi, u tal-parteċipanti li mhumiex imsemmijin fil-paragrafu 5 li jitolbu kontribut finanzjarju tal-Komunità f'azzjoni indiretta li taqbeż EUR 500 000, ħlief f'ċirkustanzi eċċezzjonali meta, fuq bażi ta' tagħrif diġà disponibbli, ikun hemm raġunijiet iġġustifikati sabiex tkun iddubitata l-kapaċità finanzjarja tal-parteċipanti.7. Il-fond ta' garanzija tal-Parteċipanti għandu jitqies bħala garanzija suffiċjenti taħt ir-Regolament Finanzjarju. L-ebda garanzija jew sigurtà addizzjonali ma għandha tintalab mill-parteċipanti jew tiġi imposta fuqhom.KAPITOLU IIITIXRID U UŻU, U DRITTIJIET GĦAL AĊĊESSSEZZJONI 1GĦARFIEN U DRITTIJIET MIKSUBAARTIKOLU 38 REGOLI SPEċIFIċI GħAR-RIċERKA FL-ENERġIJA MILL-FUżJONIIr-regoli stabbiliti f'dan il-Kapitolu japplikaw mingħajr preġudizzju għal regoli speċifiċi għal attivitajiet fil-qasam tematiku "Riċerka fl-enerġija mill-fużjoni" stabbiliti fil-Kapitolu IV.SOTTOTAQSIMA 1SJIEDAArtikolu 39 Sjieda tal-għarfien u d-drittijiet miksuba1. L-għarfien u d-drittijiet miksuba li jirriżultaw mill-ħidma mwettqa taħt azzjonijiet indiretti barra dawk imsemmijin fil-paragrafu 3 għandu jkun il-proprjetà tal-parteċipant li jwettaq il-ħidma biex jiġu ġġenerati l-għarfien u d-drittijiet miksuba.2. Jekk impjegati jew persunal ieħor li jaħdem għal parteċipant ikunu intitolati għal drittijiet fuq l-għarfien u d-drittijiet miksuba, il-parteċipant għandu jiżgura li jkun possibbli li dawk id-drittijiet jiġu eżerċitati b'mod kompatibbli mal-obbligi tiegħu taħt il-ftehim ta' għotja.3. L-għarfien u d-drittijiet miksuba għandhom ikunu l-proprjetà tal-Komunità fil-każijiet li ġejjin:(a) azzjonijiet ta' koordinazzjoni u appoġġ li jikkonsistu f'xiri ta' oġġetti jew servizzi suġġetti għar-regoli dwar l-akkwist pubbliku stipulati fir-Regolament Finanzjarju;(b) azzjonijiet ta' koordinazzjoni u appoġġ relatati ma' esperti indipendenti.Artikolu 40Drittijiet konġunti sjieda ta' għarfien u drittijiet miksuba1. Fejn għadd ta' parteċipanti jkunu wettqu ħidma konġunta li tiġġenera tagħrif ġdid u fejn is-sehem rispettiv tagħhom tal-ħidma ma jkunx jista' jiġi aċċertat, huma għandhom ikollhom sjieda konġunta tat-tali għarfien u drittijiet miksuba .Huma għandhom jistabbilixxu ftehim dwar l-allokazzjoni u t-termini ta' eżerċizzju ta' sjieda konġunta skont it-termini tal-ftehim ta' għotja.2. Fejn ma jkunx għadu ġie konkluż ftehim ta' sjieda konġunta, kull wieħed mis-sidien konġunti għandu jkun intitolat li jagħti liċenzji mhux esklussivi lil partijiet terzi, mingħajr ebda dritt ta' subliċenzjar, suġġett għall-kundizzjonijiet li ġejjin:(a) għandu jingħata avviż bil-quddiem lis-sidien konġunti l-oħra;(b) għandu jingħata kumpens ġust u raġonevoli lis-sidien konġunti l-oħra.3. Fuq talba, il-Kummissjoni għandha tagħti gwida dwar aspetti possibbli li għandhom jiġu inklużi fil-ftehim ta' sjieda konġunta.Artikolu 41Trasferiment ta' għarfien u drittijiet miksuba1. Is-sid tal-għarfien u d-drittijiet miksuba jista' jittrasferixxihom lil kwalunkwe entità ġuridika, soġġett għall-paragrafi 2 sa 5 ta' dan l-Artikolu u l-Artikolu 42.2. Fejn parteċipant jittrasferixxi d-dritt ta' sjieda tal-għarfien u drittijiet miksuba, huwa għandu jgħaddi l-obbligi tiegħu dwar dak l-għarfien u d-drittijiet miksuba liċ-ċessjonarju, inkluż l-obbligu li jgħaddihom lil kwalunkwe ċessjonarju sussegwenti, skont il-ftehim ta' għotja.3. Suġġett għall-obbligi tiegħu rigward il-kunfidenzjalità, fejn il-parteċipant jeħtieġlu li jgħaddi d-drittijiet ta' aċċess, huwa għandu jinnotifika bil-quddiem lill-parteċipanti l-oħrajn fl-istess azzjoni, flimkien ma' tagħrif suffiċjenti dwar il-proprjetarju l-ġdid tal-għarfien u d-drittijiet miksuba sabiex jippermettilhom li jeżerċitaw id-drittijiet ta' aċċess tagħhom taħt il-ftehim ta' għotja.Madanakollu, il-parteċipanti l-oħrajn jistgħu, permezz ta' ftehim bil-miktub, jirrinunzjaw għad-dritt ta' avviż individwali bil-quddiem fil-każ ta' trasferimenti tad-dritt ta' proprjetà minn parteċipant lil xi parti terza identifikata speċifikament.4. Wara n-notifika skont l-ewwel subparagrafu tal-paragrafu 3, kwalunkwe parteċipant ieħor jista' joġġezzjona għal kwalunkwe trasferiment tad-dritt ta' proprjetà għar-raġuni li tkun tolqot ħażin id-drittijiet ta' aċċess tagħhom.Fejn kwalunkwe wieħed mill-parteċipanti l-oħrajn juri li d-drittijiet tagħhom ikunu se jiġu milquta ħażin, it-trasferiment maħsub ma għandux iseħħ qabel jintlaħaq ftehim bejn il-parteċipanti konċernati.5. Fejn hu xieraq, il-ftehim ta’ għotja jista’ jipprovdi li l-Kummissjoni tkun trid tiġi nnotifikata minn qabel b’kull trasferiment maħsub ta’ sjieda jew bi kwalunkwe għotja intenzjonata ta' liċenzja lil parti terza li hija stabbilita f'pajjiż terz mhux assoċjat fil-Programm Kwadru 2012-2013.Artikolu 42Preservazzjoni tal-kompetittività Ewropea, l-interessi tad-difiża tal-Istati Membri u l-prinċipji ta' etikaIl-Kummissjoni tista' toġġezzjona għat-trasferiment tad-dritt ta' sjieda tal-għarfien u d-drittijiet miksuba, jew tal-għoti ta' liċenzja esklussiva rigward l-għarfien u d-drittijiet miksuba, lil partijiet terzi stabbiliti f'pajjiż terz mhux assoċjat fil-Programm Kwadru 2012-2013, jekk tqis li dan mhuwiex konformi mal-interessi tal-iżvilupp tal-kompetittività tal-ekonomija Ewropea, jew mal-interessi tad-difiża tal-Istati Membri fis-sens tal-Artikolu 24 tat-Trattat jew li mhuwiex konsistenti ma' prinċipji etiċi.F’dawn il-każijiet, it-trasferiment tas-sjieda jew tal-għoti ta’ liċenzja esklussiva m’għandux isir sakemm il-Kummissjoni ma tkunx sodisfatta li qed jiġu implimentati salvagwardji xierqa.SOTTOTAQSIMA 2PROTEZZJONI, PUBBLIKAZZJONITIXRID U UŻUArtikolu 43Protezzjoni tal-għarfien u d-drittijiet miksubaFejn l-għarfien u d-drittijiet miksuba jistgħu jiġu applikat industrijalment jew kummerċjalment, il-proprjetarju tagħhom għandu jipprovdi għall-protezzjoni adegwata u effikaċi tiegħu, filwaqt li jitqiesu l-interessi leġittimi tiegħu, b'mod partikolari l-interessi kummerċjali, tal-parteċipanti l-oħra fl-azzjoni indiretta konċernata.Fejn parteċipant li ma jkunx il-proprjetarju tal-għarfien u d-drittijiet miksuba jinvoka interess leġittimu tiegħu, huwa għandu, fi kwalunkwe ħin, juri li se jsofri dannu kbir sproporzjonat.Fejn l-għarfien u d-drittijiet miksuba jistgħu jiġu applikati industrijalment jew kummerċjalment u l-proprjetarju tagħhom ma jipproteġihomx, u ma jittrasferihomx lil parteċipant ieħor, entità affiljata stabbilita fi Stat Membru jew pajjiż assoċjat jew kwalunkwe parti terza oħra stabbilita fi Stat Membru jew pajjiż assoċjat flimkien mal-obbligi assoċjati skont l-Artikolu 41, ebda attività ta' tixrid ma tista' ssir qabel ma l-Kummissjoni tkun ġiet mgħarrfa.F'każijiet bħal dawn, il-Kummissjoni tista', bil-kunsens tal-parteċipant konċernat, tassumi d-dritt ta' sjieda tal-għarfien u d-drittijiet miksuba u tadotta miżuri għall-protezzjoni adegwata u effikaċi tiegħu. Il-parteċipant konċernat jista' jirrifjuta l-kunsens biss jekk ikun jista' juri li l-interessi leġittimi tiegħu jkunu se jsofru dannu kbir sproporzjonat.Artikolu 44Dikjarazzjoni rigward appoġġ finanzjarju tal-KomunitàIl-pubblikazzjonijiet kollha, l-applikazzjonijiet kollha għall-privattivi magħmulin minn jew f'isem parteċipant, jew kull tixrid ieħor relatat ma' għarfien u drittijiet miksuba, għandhom jinkludu dikjarazzjoni, li tista' tinkludi mezzi viżivi, li l-għarfien u d-drittijiet miksuba kkonċernati kienu ġġenerati bl-għajnuna tal-appoġġ finanzjarju tal-Komunità.It-termini ta' dik id-dikjarazzjoni għandhom jiġu stabbiliti fil-ftehim ta' għotja.Artikolu 45 Użu u tixrid1. Il-parteċipanti għandhom jużaw l-għarfien u d-drittijiet miksuba li jippossjedu, jew jiżguraw li dan jintuża.2. Kull parteċipant għandu jiżgura li l-għarfien u d-drittijiet miksuba li għandu s-sjieda tagħhom ikunu mxerrda kemm jista' jkun b'ħeffa. Jekk jonqos milli jagħmel dan, il-Kummissjoni tista' xxerred dak l-għarfien u d-drittijiet miksuba skont l-Artikolu 12 tat-Trattat.Il-ftehim ta' għotja jista' jistipula limiti ta' żmien f'dan ir-rigward.3. Attivitajiet ta’ tixrid għandhom ikunu kompatibbli mal-protezzjoni tad-drittijiet tal-proprjetà intellettwali, l-obbligi tal-konfidenzjalità, u l-interessi leġittimi tas-sid tal-għarfien u d-drittijiet miksuba u l-interessi ta' difiża tal-Istati Membri fit-tifsira tal-Artikolu 24 tat-Trattat.4. Il-parteċipanti l-oħrajn ikkonċernati għandhom jiġu mgħarrfa bil-quddiem dwar kull attività ta' tixrid.Wara n-notifika, kull wieħed minn dawk il-parteċipanti jista' joġġezzjona jekk huwa jqis li l-interessi leġittimi tiegħu fir-rigward tat-tagħrif miksub jew tat-tagħrif eżistenti tiegħu jistgħu jsofru dannu kbir sproporzjonat. Fit-tali każijiet, l-attività ta’ tixrid ma tistax issir sakemm ma jitteħdux il-passi xierqa għas-salvagwardja ta’ dawk l-interessi leġittimi.SEZZJONI 2DRITTIJIET TA' AĊĊESS GĦAL TAGĦRIF EŻISTENTI U GĦAL GĦARFIEN U DRITTIJIET MIKSUBAARTIKOLU 46 TAGħRIF EżISTENTI KOPERTIl-parteċipanti jistgħu jiddefinixxu t-tagħrif eżistenti meħtieġ għall-finijiet ta' azzjoni indiretta fi ftehim bil-miktub u, fejn ikun xieraq, jistgħu jeskludu tagħrif eżistenti speċifiku.Artikolu 47Prinċipji1. It-talbiet kollha għad-drittijiet ta’ aċċess għandhom isiru bil-miktub.2. Sakemm ma jkunx miftiehem mod ieħor mis-sid tal-għarfien u d-drittijiet miksuba jew tat-tagħrif eżistenti, id-drittijiet ta’ aċċess ma għandhomx jikkonferixxu d-dritt li jingħataw sottoliċenzji.3. Liċenzji esklussivi għal għarfien u drittijiet miksuba jew tagħrif eżistenti jistgħu jingħataw, suġġetti għall-konferma bil-miktub mill-parteċipanti l-oħra kollha li huma jirrinunzjaw għad-drittijiet ta' aċċess fuqu.4. Mingħajr preġudizzju għall-paragrafu 3, kull ftehim li jipprevedi drittijiet ta' aċċess għal għarfien u drittijiet miksuba jew tagħrif eżistenti għal parteċipanti jew partijiet terzi għandu jkun tali li jiżgura li jinżammu d-drittijiet ta' aċċess potenzjali għall-parteċipanti l-oħra5. Mingħajr preġudizzju għall-Artikoli 48 u 49 u għall-ftehim ta' għotja, il-parteċipanti fl-istess azzjoni għandhom jgħarrfu lil xulxin malajr kemm jista' jkun b'kull limitu għall-għoti ta' drittijiet ta' aċċess għal tagħrif eżistenti, jew b'kull restrizzjoni oħra li tista' tolqot b'mod sostanzjali l-għoti tad-drittijiet ta' aċċess.6. It-terminazzjoni tal-parteċipazzjoni tiegħu f'azzjoni indiretta m'għandha bl-ebda mod taffettwa l-obbligu ta' dak il-parteċipant li jagħti drittijiet tal-aċċess lill-bqija tal-parteċipanti fl-istess azzjoni taħt it-termini u l-kundizzjonijiet stabbiliti fil-ftehim ta' għotja.Artikolu 48Drittijiet tal-aċċess għall-implimentazzjoni ta' azzjonijiet indiretti1. Id-drittijiet tal-aċċess għal għarfien u drittijiet miksuba għandhom jingħataw lill-parteċipanti l-oħra fl-istess azzjoni indiretta, jekk dawn ikunu meħtieġa sabiex jippermettu lil dawk il-parteċipanti li jwettqu l-ħidma tagħhom taħt dik l-azzjoni indiretta.Tali drittijiet ta' l-aċċess għandhom jingħataw ħielsa minn drittijiet ta' royalties.2. Id-drittijiet tal-aċċess għal tagħrif eżistenti għandhom jingħataw lill-parteċipanti l-oħra fl-istess azzjoni indiretta, jekk dawn ikunu meħtieġa biex jippermettu lil dawk il-parteċipanti li jwettqu l-ħidma tagħhom taħt dik l-azzjoni indiretta sakemm il-parteċipant ikkonċernat huwa intitolat li jagħtihom.Tali drittijiet ta' aċċess għandhom jingħataw ħielsa minn drittijiet ta' royalties, sakemm ma jkunx miftiehem mod ieħor mill-parteċipanti kollha qabel l-adeżjoni tagħhom mal-ftehim ta' għotja.Artikolu 49Drittijiet ta' access għall-użu1. Il-parteċipanti fl-istess azzjoni indiretta għandhom igawdu d-drittijiet ta' aċċess għal għarfien u drittijiet miksuba, jekk dawn ikollhom bżonn dawk id-drittijiet għall-użu tal-għarfien u d-drittijiet miksuba tagħhom stess.Suġġett għal ftehim, tali drittijiet ta' aċċess għandhom jingħataw jew b'kundizzjonijiet ekwi u raġonevoli jew jingħataw mingħajr royalties.2. Il-parteċipanti fl-istess azzjoni indiretta għandhom igawdu drittijiet tal-aċċess għat-tagħrif eżistenti, jekk dan ikun meħtieġ għall-użu tal-għarfien u d-drittijiet miksuba tagħhom stess kemm-il darba il-parteċipant ikkonċernat ikun intitolat li jagħtihom.Suġġett għal ftehim, tali drittijiet ta' aċċess għandhom jingħataw jew b'kundizzjonijiet ekwi u raġonevoli, jew ikunu mingħajr royalties.3. Entità affiljata stabbilita fi Stat Membru jew f'pajjiż assoċjat għandu jkollha wkoll drittijiet ta' aċċess, imsemmijin fil-paragrafi 1 u 2, għall-għarfien u d-drittijiet miksuba jew tagħrif eżistenti taħt l-istess kundizzjonijiet tal-parteċipant li għalih hija affiljata, dment li mhux previst mod ieħor fil-ftehim ta' għotja jew fil-ftehim ta' konsorzju.4. Tista' ssir talba għad-drittijiet ta' aċċess taħt il-paragrafi 1, 2 u 3 sa sena wara xi waħda minn dawn l-avvenimenti:(a) it-tmiem tal-azzjoni indiretta;(b) it-tmiem tal-parteċipazzjoni mis-sid tat-tagħrif eżistenti jew tal-għarfien u d-drittijiet miksuba kkonċernat.Madanakollu, il-parteċipanti konċernati jistgħu jiftiehmu dwar limitu ta' żmien differenti.KAPITOLU IVREGOLI SPEĊIFIĊI GĦALL-PARTEĊIPAZZJONIATTIVITAJIET TAĦT IL-QASAM TEMATIKURIĊERKA TAL-ENERĠIJA MILL-FUŻJONIArtikolu 50Kamp ta' ApplikazzjoniIr-regoli stabbiliti f'dan il-Kapitolu japplikaw għall-attivitajiet taħt il-qasam tematiku Riċerka fl-enerġija mill-fużjoni kif stabbilit fil-programm speċifiku. Fil-każ ta' xi kunflitt bejn ir-regoli stabbiliti f'dan il-Kapitolu u dawk stabbiliti fil-Kapitoli II u III, għandhom japplikaw ir-regoli stabbiliti f'dan il-Kapitolu.Artikolu 51Implimentazzjoni tar-riċerka fl-enerġija mill-fużjoniL-attivitajiet taħt il-qasam tematiku "Riċerka fl-enerġija mill-fużjoni" jistgħu jiġu implimentati abbażi tal-proċeduri u r-regoli għat-tixrid u l-użu stabbiliti fl-oqfsa li ġejjin:(a) Il-Kuntratti ta' Assoċjazzjoni, konklużi bejn il-Komunità u l-Istati Membri jew pajjiżi terzi assoċjati jew entitajiet ġuridiċi fl-Istati Membri jew il-pajjiżi terzi assoċjati;(b) Il-Ftehim Ewropew dwar l-Iżvilupp tal-Fużjoni (EFDA), konkluż bejn il-Komunità u l-organizzazzjonijiet fi, jew li jaġixxu għal, l-Istati Membri u l-pajjiżi assoċjati.(c) L-Impriża Konġunta Ewropea għar-Reattur Esperimentali Termonukleari Internazzjonali (ITER), imsejjes fuq id-dispożizzjonijiet tat-Titolu II, Kapitolu 5 tat-Trattat;(d) Ftehimiet internazzjonali marbuta mal-kooperazzjoni ma’ pajjiżi terzi, jew kwalunkwe entità ġuridika li tista’ tiġi stabbilita permezz ta’ ftehim bħal dan, partikolarment il-Ftehim ITER u l-ftehimiet ta' Approċċ Usa';(e) Kull ftehim multilaterali ieħor konkluż bejn il-Komunità u organizzazzjonijiet assoċjati, partikolarment il-Ftehim dwar il-Mobilità tal-Persunal;(f) Azzjonijiet ta’ qsim tal-ispejjeż għall-promozzjoni ta' u l-kontribut għar-riċerka tal-enerġija mill-fużjoni mal-korpi tal-Istati Membri jew il-pajjiżi assoċjati mal-Programm Kwadru 2012-2013 li magħhom ma hemm l-ebda Kuntratt ta’ Assoċjazzjoni.Artikolu 52Kontribuzzjoni finanzjarja Komunitarja1. Il-Kuntratti ta’ Assoċjazzjoni msemmija fil-punt (a) tal-Artikolu 51 u l-azzjonijiet tal-qsim tal-ispejjeż imsemmija fil-punt (f) tal-Artikolu 51 għandhom jistabbilixxu r-regoli marbuta mal-kontribut finanzjarju tal-Komunità għall-attivitajiet ikkonċernati.Ir-rata annwali għall-kontribut finanzjarju tal-Komunità ("appoġġ tal-linja bażi"), stabbilit fil-Kuntratti ta' Assoċjazzjoni, ma għandhiex taqbeż l-20% tan-nefqa tal-Assoċjazzjonijiet fuq l-attivitajiet speċifikati fil-Programmi ta' Ħidma Annwali tagħhom matul il-perjodu kollu tas-Seba' Programm Kwadru tal-Komunità (2007-2011) adottat permezz tad-Deċiżjoni tal-Kunsill Nru 2006/970/Euratom u l-Programm Kwadru 2012-2013.2. Wara li ssir konsultazzjoni mal-kumitat konsultattiv għall-programm tal-fużjoni msemmi fl-Artikolu 7 tad-Deċiżjoni tal-Kunsill Nru .../.../Euratom[24], il-Kummissjoni tista' tiffinanzja:(a) skont il-Kuntratti ta' Assoċjazzjoni b'rata li ma taqbiżx l-40%: l-infiq fir-rigward ta' proġetti kooperattvi speċifiċi bejn l-Assoċjati li ġew rakkomandati għal appoġġ ta' prijorità mill-kumitat konsultattiv u approvati mill-Kummissjoni; l-appoġġ ta' prijorità jikkonċentra fuq azzjonijiet ta' rilevanza għall-ITER/DEMO, ħlief fil-każ ta' proġetti li diġà ngħataw status ta' prijorità matul programmi kwadri preċedenti;(b) azzjonijiet imwettqa taħt il-Ftehim Ewropew dwar l-Iżvilupp tal-Fużjoni (EFDA) inklużi akkwisti jew fi ħdan il-qafas tal-Impriża Konġunta msemmija fil-paragrafu (c) tal-Artikolu 51;(c) azzjonijiet imwettqa taħt il-Ftehim dwar il-Mobilità tal-Persunal.3. Fil-każ ta’ proġetti u azzjonijiet li jkunu qed jirċievu kontribut finanzjarju skont il-punti (a) jew (b) tal-paragrafu 2, l-entitajiet ġuridiċi kollha msemmija fil-punti (a) u (b) tal-Artikolu 51 għandhom ikollhom id-dritt jieħdu sehem fl-esperimenti mwettqa fuq it-tagħmir ikkonċernat.4. Il-kontribut finanzjarju tal-Komunità għal azzjonijiet imwettqa fi ħdan il-qafas ta’ ftehim ta’ kooperazzjoni internazzjonali msemmi fil-punt (d) tal-Artikolu 51 għandu jiġi determinat skont it-termini tal-ftehim jew minn kwalunkwe entità ġuridika stabbilita permezz tal-ftehim. Il-Komunità tistà tiġġestixxi l-parteċipazzjoni tagħha u l-kontribut finanzjarju tagħha għal tali ftehim permezz ta' kwalunkwe entità ġuridika adegwata.KAPITOLU VDISPOŻIZZJONIJIET FINALIARTIKOLU 53Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2012.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-PresidentANNESSFond ta' Garanzija għall-Parteċipanti1. Il-Fond ser ikun amministrat mill-Komunità rrappreżentata mill-Kummissjoni li taġixxi bħala aġent eżekuttiv f'isem il-parteċipanti, skont kundizzjonijiet stabbiliti mill-mudell tal-ftehim ta' għotja.Il-Kummissjoni ser tafda l-ġestjoni finanzjarja tal-Fond jew lill-Bank Ewropew tal-Investiment jew, skont l-Artikolu 13(b), lil istituzzjoni finanzjarja xierqa (minn issa 'l quddiem il-"bank depożitarju"). Il-bank depożitarju għandu jamministra l-Fond skont informazzjoni li tingħata mill-Kummissjoni.2. Il-Kummissjoni tista' tagħmel tajjeb, mill-ewwel pre-finanzjament bil-quddiem li tħallas lill-konsorzju, għall-kontibuzzjoni tal-parteċipanti lill-Fond, u tħallasha lill-Fond f'isimhom.3. Fejn hemm ammonti dovuti lill-Komunità minn parteċipant, il-Kummissjoni tista', bla ħsara għall-penali li jistgħu jiġu imposti fuq il-parteċipant li jonqos milli jħallas ir-rimborż skont ir-Regolament Finanzjarju, jew:(a) tordna lill-bank depożitarju sabiex jittrasferixxi direttament l-ammont dovut mill-Fond lill-koordinatur tal-azzjoni indiretta jekk tkun għadha għaddejja u jekk il-parteċipanti li jibqa' jaqblu li jimplimentawha bl-istess mod fir-rigward tal-għanijiet tagħha, skont l-Artikolu 17(4). L-ammonti trasferiti mill-Fond jitqiesu bħala kontribut finanzjarju tal-Komunità; jew(b) effettivament tirkupra s-somma msemmija mill-Fond jekk l-azzjoni indiretta tkun mitmuma jew diġà kkompletata.Il-Kummissjoni toħroġ ordni ta' rkupru għall-benefiċċju tal-Fond kontra l-parteċipant. Il-Kummissjoni tista' tadotta għal dak il-għan deċiżjoni dwar l-irkupru skont ir-Regolament Finanzjarju.4. L-ammonti rkuprati mill-Fond matul is-Seba' Programm Kwadru (2012-2013) ser jikkostitwixxu dħul assenjat lilu fis-sens tal-Artikolu 18(2) tar-Regolament Finanzjarju.Ladarba l-implimentazzjoni tal-għotjiet kollha taħt is-Seba' Programm Kwadru (2012-2013) tkun kompluta, kwalunkwe somma li għandha tiddaħħal fil-Fond se tiġi rkuprata mill-Kummissjoni u tiddaħħal fil-baġit tal-Komunità, soġġetta għal deċiżjonijiet dwar it-Tmien Programm Kwadru.[1] C(2011) 174, 24.1.2011[2] Opinjoni ta'[3] Opinjoni[4] ĠU C[5] ĠU[6] ĠU C[7] ĠU L 248, 16.9.2002, p. 1.[8] ĠU L 357, 31.12.2002, p. 1.[9] ĠU C 323, 30.12.2006, p. 1.[10] ĠU L 460, 30.12.2006, p. 60.[11] C(2011) 174, 24.1.2011[12] ĠU L 124, 20.5.2003, p. 36.[13] ĠU L 412, 30.12.2006, p. 1.[14] ĠU L 400, 30.12.2006. p.60.[15] ĠU L 312, 23.12.1995, p. 1.[16] ĠU L 292, 15.11.1996, p. 2.[17] ĠU L 75, 22.3.2005, p. 67.[18] ĠU: Daħħal in-numru tad-Deċiżjoni msemmija fil-Premessa 1.[19] ĠU: Daħħal in-numru tad-Deċiżjoni msemmija fi Premessa 1.[20] C(2008) 4617.[21] ĠU: Daħħal in-numru tad-Deċiżjoni msemmija fi Premessa 1.[22] ĠU L 232, 29.8.2002, p. 34.[23] ĠU: Daħħal in-numru tad-Deċiżjoni msemmija fi Premessa 1.[24] ĠU: Daħħal id-data ta' din id-Deċiżjoni.